text:
Selasa, 20 Juli 2010
Contoh Pidato Sunda | Biantara Nyérénkeun jeung Narima Calon Pangantén | Biantara Sesepuh ti Calon Pangantén Awéwé
Biantara Sesepuh ti Calon Pangantén Awéwé
Assalamu’alaikum Wr. Wbr.
Ngahaturkeun nuhun ka panata acara anu parantos nyésakeun lolongkrang waktos kanggo simkuring, pikeun sasanggem dina ngabagéakeun kulawarga calon pangantén pameget. Rupina teu aya deui kecap nu langkung anteb kanggo ngébréhkeun rasa bagja jero dada, iwal ti tasyakur bini’mah, ngagalindengkeun puji miwah sukur ka Alloh SWT, anu tos ngalungsurkeun pirang-pirang nimat kanggo urang sadaya; nimat iman, nimat Islam, nimat dipaparin jagjag tur waringkas, dugi ka dina dinten anu sakieu cangrana, insya Alloh urang baris nyakséni ngadahupna Jang Omad Kadaluwarsa ka Néng Siti Sapuratina.
Alhamdulillah, pangersa Bapa Naib ti Kantor Urusan Agama parantos sumping. Mangga Pa Naib, calikna di payun, supados simkuring langkung reugreug. Sumuhun, sabada nyukruk galur pancakakina mah, geuning sareng Bapa Naib téh masih baraya. Kupungkur, simkuring kantos sakulah-sakolih sareng anjeunna di internaat, waktos sasarengan janten murid Sakola Normal. Kulan? Sumuhun, sanés internét, in-ter-naat. Upami ayeuna mah teu bénten sareng asrama.
Ku ditepangkeunana sareng Bapa Naib, asa tambih ngandelan kayakinan, réhna perkawis jodo, pati, bagja sinareng cilaka mah anging Alloh Anu Uninga. Bapa Naib nembé ngaharéwos, saurna, sanajan tos puluhan taun didamel di Kantor Urusan Agama, sanajan tos ratusan kali nyatetkeun anu panganténan, nanging berekah dugi ka danget ieu masih kénéh nyorangan. Kulan? Sumuhun, di dieu saurna nyorangan sotéh, da di bumina mah aya nu ngaréncangan.
Urang kantunkeun heula dongéng Bapa Naib. Badé langsung baé ngawaler patalékan ti sesepuh calon pangantén pameget, bilih aranjeunna gantung dangueun, bilih teu sabar nganti walonan. Mangkaning nembé nyorang lalampahan sakitu tebihna, sageuy upami diulur ku waktu téh. Pa Éméd, kitu deui wargi-wargi sanésna ti Kalimantan, Jang Omad téh seja ditampi, sakali deui, seja ditampi binarung ku kabingahan.
Bapa Emed kalih Ibu, kitu deui wargi-wargi sadaya anu ku simkuring dipihormat,
Sanaos tos aya kedal ucap yén Jang Omad seja ditampi, nanging asa kirang payus upami sasanggem téh dicagkeun dugi ka dieu. Angot nguping sasauran ti sesepuh calon pangantén pameget sakitu ngagebayna. Étang-étang kaul wé ieu mah, ngiring bingah ka nu badé panganténan.
Upami disebat katempuhan buntut maung mah panginten kirang merenah, nanging kamari mah ditataharkeun pikeun biantara nampi calon pangantén téh nya pun lanceuk pisan, Kang Among Suryabarata Kusumah. Nanging sabada diémut deui ku anjeunna, sok inggis ébat dina waktosna. Bilih dumadakan geumpeur, malum nembé pisan badé diajar janten mitoha. Kalih perkawis tos aya babadiamian ti anggalna, upami nu nyérénkeun pangantén katingalna jangkung badag, seja dilawanan ku nu langsip baé. Nya simkuring anu katempuhanana, da rumaos pangbegangna.
Hadirin anu dipihormat,
Simkuring asmana kulawarga Bapa Among, kantenan ngarasa bagja binarung reueus, réhna anu dianti-anti ti kamari, ditungguan ti mangkukna, ayeuna teu burung cunduk. Sumuhun, ari melangna mah nataku, bilih aleutan ti Kalimantan kumaha onam di jalan, mangkaning saurna lalampahan ti Samarinda ka Bandung téh dugi ka opat dinten opat wengi.
Néng Siti mah tos kantenan, guling-gasahan ti kamari kénéh. Bet ngimpleng nu lain-lain cenah, kumaha mun Jang Omad katiruk jajantung ku pramugari kapal cai, dugi ka bolay niatna. Énggal baé dibeberah, masing yakin cék simkuring téh, Jang Omad mah teu aya watek cunihin. Ayeuna mah, Nyai, geus teu jaman ngeleyed téh. Jaman bruk-brak, jaman jujur, henteu sumput salindung. Na ari gantawang téh pun lanceuk nyeukseukan, “Aéh-aéh, naha ceuk saha Akang cunihin, ceuk saha Akang ngeleyed?” kituna téh bari muril-muril kumis.
Sumuhun, seja nguningakeun baé, wiréh pun lanceuk mah ceplak pahang, upami sasauran téh tara didingding kelir. Nu mawi, titip baé ka Jang Omad, teu kénging soak upami engké Pa Among muncereng, da tos kitu pasipatanana. Teu kénging inggis ku kumis, da haténa mah sakitu léahna. Nanging, apan ayeuna mah sanés jaman Si Kabayan, tos kedah teu usum mitoha paséa sareng minantu téh. Sanés kitu, Kang Among? Sanés saurna téh.
Hadirin anu dipihormat,
Kantenan, kawitna mah Kang Among ogé teu kinten hélokna, basa uningaeun Néng Siti gaduh beubeureuh dina internét. Saurna téh: “Teu kaharti ari barudak ayeuna. Naon resepna bobogohan jeung nu teu puguh bungkeuleukanana, piraku rék ngagaléntoran aksara? Jeung nu ngajirim wé atuh Nyai, tuh aya Kang Dian, aya Cep Usman, Jang Dédé, ngan ulah wé ari jeung Ceu Éti mah.”
“Kang Omad téh nyaaheun pisan …” sanggem pun alo.
“Nyaaheun kumaha, tepung gé acan. Weléh teu kaharti ku kolot mah, sakalian wé atuh kawin téh jeung komputer.”
Ah, da kitu geuning pun lanceuk mah.
Nanging, saparantos panjonghok, geuning teu burung ngarepok. Reugreug simkuring téh, najan jodona urang Kalimantan, tapi apan enas-enasna mah apan masih kénéh urang Sunda. Masih kénéh maké basa Sunda. Masih kénéh ngamumulé budaya Sunda. Simkuring panuju pisan kana kasauran sesepuh calon pangantén pameget. Leres barudak téh digedékeun dina jaman anu tos béda, nu disebat modéren téa, nanging reueus naker upami masih émut ka titipan karuhun mah.
Hadirin anu dipihormat,
Pamaksadan Bapa Éméd téh geuning pertéla pisan. Nguping niat anu sakitu ihlasna, sageuy upami simkuring sareng pun lanceuk ngamomorékeun. Perkawis Jang Omad anu magar seueur kakirangan, ah, da apan jalma mah teu aya nu sampurna. Tong boroning barudak anu nembé badé diajar rumah-tangga, dalah anu tos puluhan taun, sapertos simkuring, ari pacogrégan mah sok aya baé. Sawangsulna Si Nyai, eukeur mah ogoan, katambah babarian, belikan, teu sabaran, Jang Omad gé langkung uninga panginten. Hapunten pisan upami Néng Siti kirang pangaweruh dina ngawulaan carogé. Nyanggakeun ka Jang Omad kanggo ngalelempengna.
Sumpingna kulawarga Jang Omad anu magar teu nyandak munding-munding acan, teu janten émutan pikeun simkuring mah. Sanaos tadi ku simkuring katingal aya nu nyandak soang dua jodo. Ku kasumpinganana gé, simkuring tos pirang-pirang ngahaturkeun nuhun.
Mugia sabada diwalimahan, Jang Omad sareng Néng Siti janten kulawarga anu runtut-raut sauyunan. Sing manjang laki-rabina, dipaparin putra anu soléh, geusan ngahontal kabagjaan dunya rawuh ahérat.
Sakitu nu kapihatur.
Billahi taufik walhidayah. Wassalamu’alaikum Wr. Wbr.
(http://daluang.com/biantara-nyerenkeun-jeung-narima-calon-panganten/)
9 komentar:
- Anonim14 Februari 2012 23.24
Nyuhunkeun widina abdi ngopy conto pidato anu kalintang saena. Insyallh bakal manfa`at.Htr nuhun.BalasHapus
Sami abdi oge nyuhunkeun widina bade ngopy ieu contoh pidatio teh. hatur nuhunBalasHapus
hatur nuhun visan artikelna kaanggoBalasHapus
neda hapunten tur nyuhungkeun widi COPAS
nyungkeun widi copas hatur nuhunBalasHapus
- Anonim13 April 2013 03.17
HATURNUHUN,, NYUHUNKEUN WIDI NGOPI...BalasHapus
IBU ANI
neda widi bade di copiBalasHapus
pabeulit ieu teh nampi atanpi nyerenkeun..?????BalasHapusBalasan
sumuhuun,,, janten raa jangaaarrHapus
Bade copas...nuhunBalasHapus
Judul-Judul Pidato Pilihan :
- Dies Natalis SMAN 1 Kesamben Tuntutan Globalisasi
- Sambutan Camat Pada Rapat Desa Melalui Gotong-royong Segala Kesulitan Bisa Teratasi
- Acara Rutin Mingguan SMAN 1 Garut Kita Harus Mandiri
- Acara Rutin Mingguan SMAN 21 Semarang Membangun Semangat Muda
- Contoh Pidato Acara Rutin Mingguan SMKN 10 Subang Berbakti Kepada Orang Tua
- Pidato Pertemuan Rutin Bulanan SMAN 2 Cikarang Pusat Bekasi Jiwa Mandiri Kunci Harga Diri
- Pidato Pertemuan Rutin Bulanan SMAN 5 Jakarta Menjadi Generasi Muda Pembawa Perubahan
- Pidato Pembinaan Rutin Bulanan SMAN 17 Batam Mari Bangun Semangat Belajar Kita
- Pidato Pembinaan Rutin Mingguan SMAN 5 Bandung Membangun Semangat Belajar Menggapai Prestasi
- Pidato Pembinaan Rutin SMAN 1 Semarang Mari Bangun Karakter Secara Positif
- Pidato Perpisahan oleh Perwakilan Siswa Kelas 3 SMP Lanjutkan Sekolah dan Raih Cita-citamu
- Contoh Pidato Tema Reboisasi Anjuran Menanam 1000 Pohon
- Contoh Pidato Pada Hari Pendidikan Nasional Bangkitkan Semangat Pendidikan Nasional
- Pidato SD Negeri 5 Bangkalan Indahnya Memiliki Sopan Santun
- Pidato Perpisahan oleh Siswa SMP 2 Surabaya Jadi Juara Berkat Jerih Payah
- Pidato Perpisahan oleh Wakil Siswa Kelas 3 SMP 33 Jakarta Raih Pendidikan Lebih Tinggi Raih Cita-cita
- Pidato Perpisahan Sekolah SMPN 15 Batam Kejarlah Cita-Citamu
- Pidato Perpisahan Kelas 6 SDN 1 Jakarta Giatlah Belajar dan Raih Cita-citamu Setinggi Mungkin
- Pidato Perpisahan Murid SDN 1 Bengkulu Buang Penyesalan Perbaiki Masa Depan
- Pidato Perpisahan oleh Wakil Siswa kelas 3 SMAN 1 Cilegon Waktu Tak Dapat Diputar Jangan Sia-Siakan
- Contoh Pidato Sambutan Kepala Desa Pada Rapat Desa Informasi Sangatlah Penting Untuk Kemajuan
- Contoh Pidato Sambutan Pada Pembukaan Diskusi Kelompok Manfaat Bioteknologi
- Contoh Pidato Sambutan Pada Sidang Pembukaan Pemilihan Ketua Prestasi Bisa Dicapai Berkat Keuletan dan Ketangguhan
- Contoh Pidato Upacara Rutin SMAN 2 Cikarang Pusat Bekasi Jadilah Pemuda Sukses
- Contoh Pidato Rutin SMPN 1 Bekasi Membangun Harapan Membangun Keberhasilan
- Contoh Pidato Upacara Rutin SMAN 2 Cikarang Pusat Bekasi Pemuda Taruhan Bangsa
- Contoh Pidato Upacara Rutin SMAN 1 Tasikmalaya Membangun Perubahan dan Mencapai Kesuksesan
- Contoh Pidato Upacara Rutin SMAN 12 Tasikmalaya Belajarlah Berani Bertindak Untuk Keberhasilan Masa Depan
- Contoh Pidato Pembinaan Rutin SMA Negeri 8 Bekasi Mari Bangun Karakter Secara Positif
- Contoh Pidato Upacara Hari Senin SMA Negeri 15 Jakarta Bermimpilah Besar dan Pegang Kuat-Kuat Hingga Berhasil
Ebook GRATIS : Apabila Anda pengunjung baru dan Anda ingin menemukan rahasia : Bagaimana Hidup Berat Tetapi Terasa Tanpa Masalah-Menggelorakan gairah Hidup Tingkat Tinggi dalam Hitungan Menit". Klik Sekarang DisiniDownload Sekarang : Rahasia Merebut Gadis Incaran Anda Tanpa Penolakan. Rahasia Ini Dinikmati Sejuta Download
Kabar Internasional Paling Kontroversial
- Penghinaan : Jilbab Tempat Kencing
- Para Prajurit Israel lakukan penyiksaan dan kekejaman Pada warga Palestina, sejak minggu pertama dilatih Jadi tentara
- 200.000 veteran AS pada perang Irak dan Afghanistan jadi gelandangan
- Pahitnya Nasib Veteran AS Paska Perang Irak & Afganistan Ditelantarkan Pemerintahannya Sendiri
- Dr. Dari London Berbalik 180 Derajat Benci Israel
- Bom - bom Mutakhir Negara Teroris Israel
- Saksi mata tragedi pembantaian kamp Sabra-Shatila
- Dampak Bom Posphor terhadap Tubuh Manusia
- Orang Israel yang paling Dibenci Israel
- Surat Ancaman Pembunuhan dari Anak Israel Usia 8 tahun kepada Anak Palestina Seusianya
- Ayat-ayat Talmud yang Dijadikan Doktrin Perang Tentara Israel
- Dinasti Bush Menunggangi Kekristenan untuk Menipu Warga Kristen Dunia
- Kitab Talmud Kitabnya Yahudi : Orang - Orang Non Yahudi Bukanlah Manusia, Melainkan Binatang Kekejian Israel
- Ratusan Tentara Israel Tewas Oleh Pejuang Palestina
- Lebih Dari 30 Pilot Israel Tolak Perang di Gaza
- Militer Teroris Israel Akui Gunakan Taktik Brutal di Gaza
- Pasukan Israel Berperang Dengan Menggunakan Pampers
- Lemparan Sepatu : Hadiah Perpisahan Buat Bush Sang Pembantai
- Obama Mulai Menabuh Genderang Perang Kepada Umat Islam
- Tzivni Livni Mengakui Benteng Kekuatan Hamas Tak Runtuh
- Bin Laden Serukan Jihad Fisabilillah Terhadap Zionis Israel
- PM Turki Sumpah Serapahi Presiden Israel
- Israel Tidak Tahu Batas Negaranya Sendiri, Karena Memang Tidak Punya Negara
- Proses Terbentuknya Zionisme
- Media Israel Akui 8 Kegagalan Israel di Gaza
- Ratusan Tentara Israel Tewas oleh Pejuang Palestina
- Israel Tidak Akan Mengumumkan Jumlah Tentaranya yang Tewas Kecuali Hanya Menyebut 10 Korban
- Aib dan Kelemahan Israel Mulai Terkuak


c: text/html

text:
Kabupatén Klatén
Kabupatén Klatén (Basa Jawa: Klathèn), nyaéta salah sahiji kabupatén di Propinsi Jawa Tengah. Ibukotana Klatén. Kabupatén ieu wawatesan jeung Kabupatén Boyolali di kalér, Kabupatén Sukoharjo di wétan, sarta Propinsi Daérah Istiméwa Yogyakarta di kulon kiduleunnana. Kompléks Candi Prambanan, salah sahiji komplék candi Hindu panggedéna di Indonésia, aya di Kabupatén Klatén.
Géografi[édit | édit sumber]
Sabagian gedé wilayah kabupatén ieu mangrupa dataran handap jeung taneuh nu ngagalura. Beulah kulon kalérna mangrupa pagunungan, bagéan tina sistim Gunung Merapi. Ibukota kabupatén ieu aya di jalur utama Solo-Yogyakarta.
Pariwisata[édit | édit sumber]
Tumbu luar[édit | édit sumber]
- Foto Seputar Klaten
- (id) Loka resmi
- (id) Milis Klatén

robotstxt: allowed

filter: keep


text:
Patilasan Jaka Susuru
Disalin tina Pusaka Sunda, No. 1 Taun ka-1, Oktober 1922
Panganteur[edit]
Saméméh jisim kuring nyarioskeun lalakonna Raja Jaka Susuru, jisim kuring badé nyarioskeun heula asal-muasalna anu mawi tiasa nangénan yén di distrik Ciranjang, désa Sukarama kampung Cisere, aja patilasan jaman Pajajaran.
Dina taun 1919 jisim kuring dijadikeun Opzichter Irigasi di afdeeling Cianjur. Babakuna anu jadi gawé téh, nuhurkeun (nyaatkeun) tanah padataran Cihéa, supaya ulah réa teuing kasakit, da sadaya pada uninga yén Cihéa téh hawana awon enggon mudang.
Parantos sababaraha kali jisim kuring naronda turut-turut solokan Cihéa tepi ka Cisokan, tapi lebeng teu aya saurang urang acan anu nyarioskeun yén di dinya aya patilasan jaman Pajajaran. Kawasna ku orang dinya mah éta patilasan téh teu dipikaanéh, anu matak tara dipaké omong.
Dina taun 1920, kabeneran kuring kudu ngabersihan torowongan solokan Cihéa ti K.M.O., nepi ka K.M. 1.200. Di palebah K.M. 1.100 sabot keur ngaso, bari ngiuhan handapeun caringi, kuring ningal aya dua kuta. Barang ditanyakeun ka kuli-kuli nu harita ngarariung di dinya, saha nu nyieun éta kuta, naha irigasi, naha keur ngamimitian digawé nyieun jalan Sukarama, atawa kumaha. Ari jawabna geus ti baheula, irigasi mah ngan nyieun jalan rondaan baé wungkul dina lolongkrangna antara kuta jeung kuta deui.
Tuluy éta jelema nyarita, yén di dinya téh baheulana mah urut karajaan, malah éta ogé “Bénténg” téh nya patilasan baheula. Ari rajana jenenganana Jaka Susuru, anu mawi éta tempat nelah nepi ka ayeuna Susuru.
Tapi barang disusul-susul éta jelema buntu kanyahona, ngan sakitu-kituna, ngan manéhna mere pituduh, yén kuring kudu naléngténg ka pantun, da ngan pantun anu pinyahoeun téh.
Di unggal pilemburan anu deukeut-deukeut ka dinya ku kuring ditatanyakeun sugan aya pantun anu nyaho lalakon Jaka Susuru, tapi weléh teu mendak. Karéréaanana mah pantun-pantun téh teu nyarahoeun lalakon Jaka Susuru mah, aya anu dikira pitabaheun kana lalakon éta, geus maot, ku muriang manawi.
Méh tétér tina nanya ka ieu ka ieu téh tu aya nu terang, aya oge saurang-saurangeun pantun anu nyaho saeutik-eutikeun, tapi cangcaya, tina caritana henteu leunjeuran.
Kaleresan basa kuring lalajo Kongres java-Instituut taun 1921 di Bandung kénging bongbolong yén Kuncén Cipanas deukeut Cisambeng di Rajamandala kacida tabahna kana carita-carita pantun, sarta pibisaeun nyaritakeun lalakon Jaka Susuru.
Kalawan pitulung juragan Camat Bojongpicung, kawadanaan Ciranjang, éta Kuncén Cisambeng disaur ka Kacamatan, disina nyaritakeun lalakon Jaka Susuru téa.
Ari caritaanana anu kakuping ku jisim kuring harita; kieu :
Jaka Susuru Raja Di Nagri Tanjung Singuru[edit]
Lalampahan Prabu Jaka Susuru nu ngadamel karaton di Tanjung Singuru, anu ayeuna kasebut Bobojong Cisuru, di désa Sukarama onderdistrict Bojong Picung district Ciranjang afdeeling Cianjur.
Ieu urut nagara tempatna santosa pisan ti kidul ti kulon jeung kalér dikurilingan ku cai ngaranna walungan Cisokan, sarta ti kidulna ngadingding gunung, disebutna gunung Cibulé, ari ti wétanna dihalangan ku bénténg 5 lapis, sarta ka wétanna pisan ngadingding gunung Payung. Nurutkeun caritaan urang kampung Ciséro nu ayana dina suku éta gunung, éta gunung Payung téh sanget, malah sok dipaké pamujaan sato héwan nu aya di dinya.
Ieu urut Tanjung Singuru di handapna dipaké torowongan solokan irrigatie, nu ayeuna caina dipaké nyaian sawah sajumblahna aya + 8.000 bau, éta téh nu kakurung ku solokan irrigatie wungkul.
Ajeuna urang nyairoskeun bab galurna lalampahan Prabu Jaka Susuru, putra Prabu Siliwangi Raja di nagri Pajajaran, nu ayeuna patilasanana aja di Bogor.
Bubukana[edit]
Sang Prabu Siliwangi ka 7 Raja di Pajajaran kagungan putra jenenganana Munding Mintra Kasiringan Wangi. Dina hiji mangsa magelaran di panca niti dideuheusan para Bopati, Patih, Mantri para Tumenggung. Sang Prabu Siliwangi ngadawuh ka sadayana Para Bopati, dawuhanana: “Kumaha hé para Bopati, Patih jeung Tumenggung, sa réh na kami kagungan putra pameget, nya ieu si ujang Raden Munding Mintra Kasiringan Wangi, tacan kagungan garwa, tapi ku kami hayang dijenengkeun Bopati heula!” Piunjukna para Bopati sareng para Tumenggung ka Sang Prabu Siliwangi: “Éta mah sadaya-daya, henteu ngalalangkungan Kangjeng Gusti baé, menggah pijenengeunana putra Raden Munding Mintra Kasiringan Wangi.” Sanggeusna sang Prabu Siliwangi ngadangu piunjukna para Bopati jeung Tumenggung kitu, lajeng ngadawuh deui: “Ari mungguh kahajang kami sarta nurutkeun Gambar Pakuan Pajadajaran, pinagaraeunana teh ayana di tatar Alasan Pasagi wétan, ngan pingaraneunana nagara kumaha engké baé buktina,”
Sanggeusna Kangjeng Raja Siliwangi ngadawuh kitu, terus putrana Radén Munding Mintra Kasiringan Wangi, disaur, sarta didawuhan kudu ngamplang ngumbara ka tatar Alasan Pasagi Wétan, néangan pinagaraeun, sarta diréncangan ku dua Tumenggung, nja éta Dipati Tumenggung Séwana Giri, jeung Dipati Tumenggung Séwana guru, sarta dipasihan jimat Makuta Siger Kancana jeung Gambar Pakuan Pajajaran atawa gambar Lawé Domas Kinasihan. Saparantosna sadia lajeng Munding Mintra Kasiringan Wangi jeung Tumenggung Séwana Giri Séwana Guru angkat tiluan. Barang nepi kana Leuweung ganggong si magonggong, Radén Munding Mintra sarta dua Tumenggung lirén di dinya, pok mariksa ka Tumenggung Séwana Guru jeung Séwana Giri, kieu lahirna: “Hé, mang Tumenggung Séwana Guru jeung Séwana Giri, boa-boa nya ieu pinagaraeun téh!” jawabna dua Tumenggung: “Sumuhun dawuh, émutan pun paman ogé kawas-kawas yaktos pisan ieu, pantes upami didamel nagara téh, margi palemahanana saé, tanah kalingkung ku gunung, bahé ngétan, nya nu kieu nu disebut Galudra ngupuk téh,” Tuluy Radén Munding Mintra neneda ka jimatna Makuta Siger Kancana, sarta neneda ka Déwa Batara Sanghiang Utipati. Dimakbul panedana, tuluy éta tanah dicipta, jleg jadi nagara, sarta maké bénténg 5 lapis, salapis bénténg beusi, salapis waja, parunggu, pérak, lapis nu pangjerona beusi purasani. Ti dinya neneda deui ka Déwa mundut pamuk 8.000, baladna 80.000, badégan sawidak lima nu purah ngurus di Karaton. Sanggeusna lengkep eusi karaton rawuh eusi nagara, tuluy Raden Munding Mintra Kasiringan Wangi barempug jeung Tumenggung Séwana Giri, Séwana Guru, baris nangtukeun pingaraneunana éta nagara. Tapi dijawab ku Tumenggung Séwana Guru, Séwana Giri: “O, Radén, perkawis pingaraneunana ieu nagara, ulah ngaborongkeun rama baé, Gusti Prabu Siliwangi di Pakuan Pajajaran, langkung saé abdi baé utus ka Pajajaran ngadeuheus ka Gusti”. Nya tuluy Radén Munding Mintra ngarempugan. Ti dinya lajeng Tumenggung Séwana Guru angkat séja ngadeuheus ka kangjeng Prabu Siliwangi. Teu kacarios di jalanna, parantos sumping ka nagara, lajeng marek ka Kangjeng Prabu Siliwangi, sarta terus unjukan yén dipiwarang ku putrana nyuhunkeun pingaraneunana éta nagara, wiréh saniskanten parantos sayagi, henteu acan dingaranan.
Dawuhan Kangjeng Prabu Siliwangi: “Ari pingaraneunana éta nagara kudu Tanjung Singuru”. Ti dinya Tumenggung Séwana Guru amit mulang, parantos dongkap ka nagara Tanjung Singuru, tuluy dipariksa ku Munding Mintra Kasiringan Wangi: “Kumaha dawuhanana Gusti Prabu Siliwangi?” Tuluy diunjukkeun ku Tumenggung Séwana Guru, yén dawuhanana pingaraneun éta nagara téh kudu Tanjung Singuru, sarta raja kudu gentos jeneng, Prabu Jaka Susuru”. Saur Radén Munding Mintra Kasiringan Wangi: “O, atuh nuhun, yén ayeuna nagara geus aya angaranna, sarta kami digentos jenengan, ngan hanjakal baé acan boga pawarang. Ari ayeuna saha deui nu baris pibelaeun, kajabi ti mamang dipati, ayeuna diperih pati, kudu neangan Putri keur baris pawarang”. Saur Tumenggung Séwana Guru: “Mangga abdi ayeuna mendak wartos, aya mojang di nagara Bitung Wulung, putra Tumenggung Bitung wulung, Pangeran Jungjang Buana, jenenganana eta Putri nu hiji Sekar Jayanti, hiji deui Jayanti Kembang”. Saur Prabu Jaka Susuru: “O, atuh lamun kitu mah urang sakalian baé lamar, nyandak sakumaha adat biasa panglamar, keur ka Tumenggung Bitung wulung”. Ti dinya lajeng Patih angkat. Geus dongkap ka nagara Bitung wulung, kasondong Raja keur lenggah, tuluy Patih ngadeuheus, dipariksa ku Raja: “Ti mana sampéan, saha tuang kakasih jeung rék naon?” jawab Tumenggung Séwana Guru; “Numawi marek, ieu kuring téh Patih Tanjung Singuru, badé ngalamar, jadi utusan Ratu. Kumaha putra sampéan yaktos lagas kénéh? Upami lagas ayeuna disuhunkeun”. Saur Raja: “Bener kaula boga anak, tapi ku ieu ku ieu ogé dilamar teu dibikeun baé, ayeuna dipundut ku turunan Pakuan Pajajaran, Prabu Jaka Susuru, ari cara kaula mah ngan sambung dunga, sarta ulah dilila-lila, sabab Putri geus sawawa”. Saur Patih; “Upami kitu nuhun, malah ayeuna oge bade dibantun sakalian, supaya dinten ieu kasanggakeun ka Prabu Jaka Susuru”. Saur Raja Bitung wulung Jungjang Buwana: “Ih atuh ayeuna mah urang sakalian baé dianteurkeun ku kaula”. Ti dinya terus ararangkat, kocap geus sumping ka nagara Tanjung Singuru, tuluy dipariksa ku Prabu Jaka Susuru hasil henteuna. Patih lajeng unjukan yén hasil, malah kabantun, sarta disarengan ku ramana, sarta tuluy ku ramana dipasrahkeun ka Prabu Jaka Susuru, saurna: “Ajeuna mangga nyérénkeun, geus teu ngalalangkungan Prabu Jaka Susuru”. Tidinya ramana Putri mah amit mulih ka nagarana di Bitung wulung.
Kacarios Prabu Jaka Susuru, mundut kempelan sareng Dipati, para ponggawa sakabéh, badanten baris pésta réh parantos kagungan pawarang tacan dipéstakeun. Teu lami geus ger pésta ramé 7 poé 7 peuting.
Tunda sakedap lalakon Prabu Jaka Susuru, kocapkeun aya hiji nagara, nagara Gunung Gumuruh, jenengan Rajana Badak Tamela Sukla Panarak Jaya. Éta Raja teu kagungan garwa, ngan kagungan sadérék istri hiji jenengan Ratna Kembang Tan Gumilang.
Raja keur linggih di Paseban, ngadangu anu pésta di nagri Tanjung Singuru, tuluy nyaur raina nyai Putri Ratna Kembang: “Njai di mana éta nu pésta téh?”
Jawab Putri: “Éta nu pésta téh, di nagri Tanjung Singuru, Rajana keur oléng-pangantén jeung Putri Sekar Jayanti, Jayanti Kembang”.
Saur Raja: “ O, atuh éta mah mojang kantanan akang ti baheula, éta Putri Sekar Jayanti téh bébéné akang. Coba nyai dagoan heula, ayeuna ku akang rék diiwat”.
Jawab raina: “Akang ulah, sabab éta mah pawarang Raja, najan akang weduk ogé moal mampuh, tangtu urang cilaka”.
“Ah keun baé ku akang rék direbut, moal beunang dicaram, kapan akang boga kawah Domas; éta Prabu Jaka Susuro ku akang dék dilejokeun, ré dibobodo disebutkeun di kawah Domas aya inten gedéna sagedé énéng, sina dicarokot, sarta mun geus di jero kawah, pantona ku akang rék ditutup”.
Lajeng Raja Gunung Gumuruh angkat, geus sumping ka Tanjung Singuru, terus pamit neda eureun.
Katingali ku Raja Tanjung Singuru lajeng dipariksa: “Sampéan ti mana asal, sarta saha jenengan tara-tara ti sasari, kawas anu aja béja?”
Jawabna: “Leres akang téh Raja Gunung Gumuruh, nu mawi dongkap ka dieu, seja bakti nagri, nyanggakeun jelema, sareng inten buntet sagedé énéng, nu aya di kawah Domas: teu aya deui nu baris piiasaeun nyandak ngan rai, nu kagungan milik”.
Lajeng Raja Tanjung Singuru nyaur ka raina: “Kumaha Nyai éta urang ayeuna dibaktian nagri jeung intan, kumaha hadé
Jawab raina: “Entong raka, biheung teuing éta anu rék nganiaya ngagoda ngarancana ka urang, sareng ieu rai séjén raraosan, asa rék ngandeg”.
Tapi Patih Tumenggung Sewana Guru unjukan: “Moal saé nu bakti teu ditampi, ayeuna mah mangga baé urang angkat.”
Ti dinya lajeng arangkat Prabu Jaka Susuru, Tumenggung Séwana Guru, Séwana Giri sareng Raja Panarak Jaya. Teu kocap di jalanna, geus sumping ka kawah Domas. Barang sumping lajeng Prabu Jaka Susuru, Tumenggung Sewana Guru sarenga Sewana Giri narempo kana éta kawah.
Teu tata pasini deui ku Raja Gunung Gumuruh, éta nu tiluan téh ngan dijejekan baé digebruskeun kana kawah Domas. Barang geus tigubrag tiluanana, tuluy pantona ditutup ku batu wulung ku éta Raja Gunung Gumuruh. Éta ménak nu tiluan di jero dasar kawah Domas, terus tatapa, lamina kénging 30 taun.
Ti dinya Raja Gunung Gumuruh teras angkat ka nagara Tanjung Singguru, maksudna rék ngandih nagri. Barang sumping lajeng dipariksa ku Putri Sekar Jayanti, Jayanti Kembang: “Raka, Raja Gunung Gumuruh, naha di mana kénéh ari Prabu Tanjung Singuru?”
Jawabna: “Nyai ayeuna entong nanyakeun Prabu Jaka Susuru, sabab ku akang enggeus di jerum, ayeuna mah carogé nyai téh nya akang pisan, sarta ieu nagara ku akan rék diandih.”
Jawab Putri: “Ah duka, sabab kuring mah moal pegat tuhu ka Prabu Jaka Susuru!”
Keukeuh Putri dipaksa, teras éta Putri mabur, barang dongkap ka pileuweungan, bobotna geus jejeg 9 sasih, éta putri ngowo di tengah leuweung, putrana pameget sadaya, sarta dijenenganan éta murangkalih nu ti Sekar Jayanti Heulang-boengbang-legantara-lungguh-tapa-jaya-perang, ari nu ti Jayanti Kembang jenenganana Kebo Keremay Sakti Pangéran Giringsing Wayang. Éta murangkalih duwanana dirorok di pileuweungan, ageung di pileuweungan.
Barang geus yuswa 10 taun éta marurangkalih sareng ibuna teras ngungsi ka nagara Tanjung Sumbara. Ari anu kagungan nagara éta. Gajah Karumasakti; ari garwana dua, jenengan Purba Déwata, Tarna Déwata. Barang sumping éta marurangkalih sareng ibu-ibuna ka payuneun Raja Gajah Karumasakti, dibagéakeun: “Oh sukur nuhun bagéa sumping, ieu téh nu ti mana, sarta turunan saha?”
Jawab Putri; “Upami Raja percanten, ieu pun anak, turunan Kangjeng Prabu Siliwangi, putra Prabu Jaka Susuru; ari kuring ibuna, nu mawi ka dieu seja nyuhunkeun tulung panggugahkeun Prabu Jaka Susuru, nu aya di jero dasar kawah Domas, dijerum ku Raja Gunung Gumuruh”.
Dawuhan Raja: “O nyai, hadé ku akang ditulungan. Ayeuna éta nagri Tanjung Singuru urang jieun lantaran, supaya kauninga ku Raja Gunung Gumuruh, éta nagri urang huru”.
Jawab Putri: “Saé, nanging muga énggal digugahkeun heula nu aya di dasar kawah”.
Lajeng Raja Karumasakti angkat, barang sumping ka Tanjung Singuru, teras éta nagri dihuru, seuneu muntab-muntab saeusi nagri budal ngalér ngétan ngidul ngulon, nagara burak-barik.
Jawabna: “Ieu nagara kula” Ceuk Raja Gunung Gumuruh; “Nu kula”.
Paaku-aku, tungtungna ger perang éta Raja Gajah Karumasakti jeung Gunung Gumuruh, ramé gelut ngadu kasaktén; tungtungna Raja Gunung Gumuruh kadéséh perangna, nepi ka taluk ka Raja Gajah Karumasakti
Ti dinya Raja Gajah Kaumahsakti nyaur: “Ayeuna manéh taluk, tapi kudu geuwat ngagugahkeun Prabu Jaka Susuru ti dasar kawah Domas”
Jawabna: “Mangga, tapi kedah sareng, sareng sampéan, urang ka kawah”.
Ti dinya lajeng arangkat, barang sumping kana kawah Domas, batu tutupna téa tuluy dijungkatkeun, béh kapendak éta nu tiluan téh, Prabu Jaka Susuru, Tumenggung Séwana Guru, Séwana Giri, lajeng digugahkeun dihanjatkeun.
Éta Raja Gunung Gumuruh nyanggakeun pertobat ka éta 3 ménak tina urut waktu tadi sakitu ngaya-ngayana ka éta Prabu Jaka Susuru, sarta nagarana katut eusina dipasrahkeun rawuh sadérékna nu istri disanggakeun ka Prabu Jaka Susuru, supaya didamel pawarang. Satuluyna nagara Gunung Gumuruh kaparéntah ku Prabu Jaka Susuru.
Ti dinya lajeng Prabu Jaka Susuru angkat sareng putri sadérékna Raja Gunung Gumuruh ngabujeng ka nagara Tanjung Sumbara. Jadi tetepna Raja Prabu Jaka Susuru di nagara Tanjung Sumbara kagungan pawarang 3 putra 2 papatih 4 nya éta: 1. Tumenggung Séwana Guru 2. Tumenggung Séwana Giri 3. Tumenggung Gajah Karumasakti 4. Tumenggung Badak Tamela Sakti Panarak Jaya
Panalungtik[edit]
Saparantos jisim kuring terang lalakonna, nya ku jisim kuring kuta-kutana sareng Batujamban, nya éta anu baheulana tempat paranti siram urang karaton Tanjung Singuru téa, dipotrét. Malah Tuluy marios kaayaan urut karatonna, jalanna mapay-mapay jalan satapak, sasarengan sareng tuan Bakker guru ti Cianjur.
Tegal anu aya di tukangeun kuta bénténg téa, rada mayat, tapi di sababaraha tempat aya anu néplak datar. Tatangkalan anu galedé méh teu aya, manawi ditaluaran ku urang dinya. Di dinya kajabi ti kuburan kuli-kuli anu maraot basa keur nyieun torowongan solokan, kuring mendak kuburan baheula, anu nyangirahna henteu nurutkeun aturan islam, sareng leuwih paranjang batan astana séjén. Tapi ari batu-batu atawa témbokan mah anu pantes jadi ciri patilasan karaton henteu aya; ngan harita kuring mendak lulumpang batu alit sareng lakina (haluna) lonyod.
Saé pisan upami lolongkrang antawis kuta sareng kuta téa anu kapungkurna mah tangtos langkun jero, dikali; malahmandar mendak urut-urut baheula anu jadi katrangan anu leuwih tétéla kana ngadegna éta karaton.
Margi tangtos pisan baheula upami Tanjung Singuru aya anu ngarugrug, kuta bénténg téh dijagi ku soldadu, nya di dinya deui ngalawanna musuh téh, sareng moal boa réa anu maraot marawa pakarang. Upami tiasa mendakan pakarang-pakarangna tangtos kénging dianggo saksi geusan nangtoskeun jaman-jamanna ayana éta Karaton Tanjung Singuru.
Palemahanana ieu karaton alus pisan, ngongkang ka walungan Cisokan, anu baheulana mah tangtos pisan langkung lega, tur dipungkur diliungan ku gunung, gunung Cibulé sareng Kiara Payung, taya petana beunang direbut ku musuh, moal bisa éléh ku atah-atah. Anu ngarurug, nu rék ngajabel karaton, kurang-kurang togahana mah kawasna, moal baé kana bisa meunang téh.
Di peuntaseun Cisokan ogé Beulah katuhu, caket kampung Cibulé, aya deui kuta bénténg, dua.
Di Gunung Kiara Payung dugi ka ayeuna aya kénéh hiji tangkal kiara anu puncakna ngarandakah sapertos payung. Di dinya aya pajaratan, numutkeun carios urang dinya sanget, malah sok dianggo pamujaan ku sato héwan leuweung dina unggal sasih Mulud.
Ari urut alun-aluna anu nelah di sebat alun-alun “Séwu Cengkal”, datar neplak pisan, sakurilingna tegal baé, pernahna kacida saéna, pikabetaheun.
Numutkeun babad sareng Serat Kanda Majapahit tingali Pararaton (Kén Arok) anu dikaluarkeun ku Bataviaasch Genootschap van Kunsten en Wetenschappen, jilid LXII citakan ka 2 kénging Dr. N.J. Krom kaca 110,111,203,216,217,218 sareng 223. Jaka Susuru atanapi Susuruh téh, anu mimiti ngadegkeun karajaan Majapahit, sarta nya anjeunna anu mimiti jumeneng raja kakasihna Raja Brawijaya ka Hiji ngeréh Jawa Kulon sareng Jawa Wétan.
Upami diparios ku Oudheidkundige Dienst tangtos bakal seuseur deui kaanehanana.
Rd. W i j a y a /
Jaka Susuru ( Dididik oleh oleh Erlangga sebagai wali nagara ) /
Rakeyan Banyak Citra ( Batu Raden Purwokerto ) /
Hibarbuana Tajimalela ( Misi Mendirikan Sumedanglarang ) /
Prabu Wijaya Kusumah ( Gelar Tertinggi dlm. Ketatanegaraan Pajajaran Nagara / Jawa Dwipa )/
Kartarajasa Nagara
( Raja Majapahit I th. 1293-1309 ) /
Raja Medang Kemulan di Jawa Pawatan ( Hujung Galuh ) /
Raja Agung Sumedang Larang


text:
Nami lengkap Nabilah Ratna Ayu Azalia, nu hartosna istri nu pinter, ciga permata sareng geulis ciga kembang. Bobor kaping 11 November1999. Yuswana nembe 12 taun. Golongan Darah B. Hobina nyanyi, dance, basket, renang. De Nabila teh resep ka Doraemon. Ayena the nembe kelas 6 SD. Di sakolana resep ka pelajaran IPA, kesenian, agama, sareng Bahasa Inggris. Hobina baca buku manajemen ameh janten pengusaha anu sukses. De Nabila teh resep kanu tuangeun nu lada-lada, upami tuangeunna teu aya ladaan de Nabila sok alim emam. Lagu nu dipikaresepna nyaeta kokoro.
Langganan: Poskan Komentar (Atom)


text:
Tolong buatkan 15 pertanyaan tentang materi dongeng basa sunda  1
Ini adalah Jawaban Tersertifikasi
1. Naon anu dimaksud dongeng?
2. Aya sabaraha rupa dongeng, sebutkeun hiji-hiji?
3. Naon anu ngabedakeun unsur intrinsik sareng unsur ekstrinsik dongeng?
4. Naon wae unsur intrinsik dongeng?
5. Naon wae unsur ekstrinsik dongeng?
6. Naon anu dimaksud babad?
7. Naon anu di maksud fabel?
8. Naon anu dimaksud farabel?
9. Naon anu di maksud sasakala?
10. Kabagi jadi sabaraha galur dina dongeng?
11. Kabagi jadi sabaraha latar dina dongeng?
12. Naon conto dongeng mite?
13. Naon conto dongeng pamuk?
14. Naon conto dongeng farabel?
15. Naon conto dongeng anu aya di Jawa Barat?


text:
Lalaki Kolot jeung Laut
The Old Man and the Sea (basa Sunda: Aki-aki Jeung Laut) nyaeta hiji novella (novel pendek) nu ditulis ku jurnalis Amerika Serikat Ernest Hemingway, ditulis di Kuba tahun 1951 jeung diterbitkeun tahun 1952. Karya ieu minangka karya fiksi terakhir panghadena nu ditulis jeung diterbitkeun dina tenggang waktu hirupna. Buku ieu minangka salah sahiji karyana nu sohor. Buku ieu nyaritakeun hiji pamayang kolot nu ngarana Santiago. Karakter utama buku ieu, Santiago nyaeta pamayang nu geus aki-aki, dicaritakeun dina buku ieu, Santiago keur usaha naklukeun hiji lauk raksasa marlin di tengah arus laut di wilayah Teluk Meksiko.[1] Ieu karya mangrupakeun karya nu mintonkeun kumaha maherna Hemingway dina dunya nulis. Karya ieu ge jadi salah sahiji faktor nu diitungkeun dina penghargaan Nobel Sastra keur Hemingway dina tahun 1954. [2]
Daptar eusi
Kasang Tukang jeung publikasi[édit | édit sumber]
Ieu novel pendek mimitina dimuat dina Majalah Life edisi 1 September 1952. 5,3 juta kopi terbitan eta majalah beak dina waktu dua poe. Eta tulisan loba nu mere kritik positif diantara saeutik kritik nu kurang sapagodos jeung eusi eta tulisan.
Ringkasan cerita[édit | édit sumber]
Lalaki Kolot jeung laut nyaritakeun kapahlawanan hiji pamayang kolot nu geus legok tapak genteng kadek dina naklukeun hiji lauk Marlin raksasa. Ieu lauk marlin bisa disebutkeun lauk nu panggedena nu kungsi katewak ku manehna. Dongeng ieu dimimitian ku carita yen hiji pamayang nu ngarana Santiago geus salila 84 poe (dina carita kanyahoan saenyana 87 poe) teu hasil newak lauk hiji-hiji acan. Katingalina Santiago geus beak untungna tepi keun ka muridna nu ngarana Manolin ku kolotna dilarang lalayaran deui jeung manehna sarta ditiah guguru ka pamayang sejen nu leuwih hade. Tapi Manolin tetep babakti kanu jadi guru. Mun poe geus peuting, Manolin sok datang ka saung Santiago, ngangkatan alat-alat newak laukna, ngirim kadaharan jeung ngobrol ngeunaan bisbol Amerika jeung eta aki-aki. Santiago nyaritakeun ka Manolin yen dina poe isukna, manehna erek balayar jauh ka tengah teluk supaya meunang lauk. Maehna yakin yen nasib gorengna bakal tereh sirna.
Dina poe ka-85, Santiago balayar sorangan make parahu leutik jauh ka tengah teluk Meksiko. Sanggeus tepi ka tempat nu di tuju di tengah teluk, manehna tuluy masang useup. Teu lila useupna disangut ku hiji lauk raksasa nu disangka lauk marlin tea. Santiago geus pasti teu bisa narik eta lauk ku sabab raksasa tea, malahan parahuna kalahkah kabawa ku eta lauk. Dua poe dua peuting manehna dibabawa ku eta lauk. Salila eta, manehna tetep nyekel tali useupna kalayan hese beleke. Sangkilang Santiago ngarasa nyeri pisan jeung tatu kusabab perjuangana ngelehkeun eta lauk, Santiago lalaunan ngarasa nyaah, jeung ngahargaan ka lawanna nyaeta lauk marlin tea. Ku sabab eta, Santiago sok nyebut eta lauk dulurna. Manehna mutuskeun ku sabab martabat eta lauk gede, teu aya saurang oge nu pantes ngakan eta lauk.
Dina poe katilu, si lauk mimiti ngurilingan parahu Santiago. Hal ieu nyirikeun yen eta lauk geus ngarasa cape. Tapi Santiago ge teu jauh beda. Manehna geus mimiti beakeun tanaga, gundam keur sare, jeung ampir-ampiran jadi gelo. Tapi akhirna manehna ngaluarkeun tanaga sesa narik jeung numbak eta lauk tuluy ditalian dina sisi parahuna.
Santiago sanggeus nalian laukna dina sisi parahu, tuluy weh balik ka darat. Di tengah jalan, manehna ngalamun sakumaha gede untung nu bakal ditarima ku manehna. Jeung sakumaha jalma nu bisa ngarasakeun kumaha nimatna daging lauk marlin. Kusabab eta lauk tadina ditumbak make harpun jadina eta lauk ngaluarkeun getih nu narik datangna hiu. Hiu nu mimiti datang nyaeta hiu mako nu ku Santiago dipaehan ku harpuna. Hal ieu ngakibatkeun harpuna leungit ka dasar laut. Saterusna manehna nyieun harpun tina peso jeung dayung nu ku manehna digunakeun keur ngusir hiu-hiu nu sejen. Lima hiu hasil dipaehan ku manehna, jeung hiu nu sejen kabur. Tapi dina waktu peuting hiu-hiu datang deui jeung ngakan bangke marlin nyesakeun rorongkongna wungkul kaasup tangkurak marlin nu masih keneh aya harpunan nu nyeceb. Santiago kacida sedihna. Manehna ngarasa geus ngorbankeun eta marlin. Akhirna manehna nepi di basisir. Hese beleke manehna ngangkat tihang layar tuluy balik ka saungna. Manehna tuluy sare di ranjangna.
Isukna, sakelompok pamayang ngarumpul dina hiji parahu nu aya rorongkong lauk marlin. Hiji pamayang ngukur panjangna ti mimiti moncong tepi ka buntut nyaeta aya 18 kaki (5,4 meter). Ku sabab badagna, salah sahiji turis nu keur nyaneut di kafe nu aya di dinya nyangka eta teh lauk hiu. Manolin nu terus-terusan ngarasa hariwang buru-buru ka saung Santiago. Barang ninggali Santiago keur sare, manehna ceurik balilihan ku sabab sedihna. Tuluy Manolin mawa koran jeung kopi keur Santiago. Barang Santiago hudang, Manolin janji yen manehna bakal balayar deui ngala lauk jeung Santiago. Pas Santiago sare deui, manehna ngimpi ngeunaan singa di basisir Afrika.
Simbulisme karakter[édit | édit sumber]
Lalaki Kolot jeung Lautbebas diinterpretasi. Hemingway nekenkeun yen:
"No good book has ever been written that has in it symbols arrived at beforehand and stuck in. ... I tried to make a real old man, a real boy, a real sea and a real fish and real sharks. But if I made them good and true enough they would mean many things".[3]
Terjemahan: "Euweuh buku alus nu pernah ditulis nu make simbul-simbul nu geus aya samemehna dina pikiran... Kuring nyoba nyaritakeun aki-aki saenyana, budak lalaki saenyana, lauk saenyana jeung hiu saenyana. Tapi mun kuring dianggap alus ngagambarkeunana, sakabeh eta bisa diartikeun naon wae.".
Penghargaan jeung nominasi[édit | édit sumber]
Lalaki kolot jeung Laut loba pisan dipuji. Gara-gara ieu novella Hemingway meunangkeun Pulitzer dina tahun 1953 kategori fiksi. Manehna oge meunang Award of Merit Medal keur tulisan ieu ti American Academy of Letters dina taun eta keneh. Penghargaan nu pangluhurna nyaeta Nobel Sastra dina tahun 1954. Catetan dina hadiah nobelna nyaeta "keur kamaheran dina seni narasi nu diantarana ditunjukeun dina Lalaki Kolot jeung LutLelaki Tua dan Laut, sarta keur pangaruh penting nu dikontribusikeun dina gaya nulis dina waktu eta."[2]
Referensi[édit | édit sumber]
- ↑ Hemingway, Ernest (1952). The Old Man and the Sea. New York: Charles Scribner's Sons. hardcover: ISBN 0-684-83049-3, paperback: ISBN 0-684-80122-1
- ↑ a b "The Nobel Prize in Literature 1954". The Nobel Foundation. Diakses pada 31 Januari 2017.
- ↑ "An American Storyteller", Time, July 7, 1999
Rujukan[édit | édit sumber]
- Young, Philip (1952). Ernest Hemingway. New York: Holt, Rinehart, & Winston. ISBN 0-8166-0191-7.
- Jobes, Katharine T., ed (1968). Twentieth Century Interpretations of The Old Man and the Sea. Englewood Cliffs, New Jersey: Prentice Hall. ISBN 0-13-633917-4.
- "Michael Palin's Hemingway Adventure: Cuba". PBS. Diakses pada 21 Januari 2017.
- Ivan Kashkin (1959). Commentary (in Ernest Hemingway - Selected works in two volumes). Moscow: State publisher for literature.


text:
Saluran cerna
Saluran cerna mangrupa sistim organ dina sato multisél nu nampa sarta nyerna dahareun sahingga jadi tanaga jeung zat gizi, sarta miceun sésana. Saluran cerna ieu béda-béda di unggal organisme.
Daptar eusi
Anatomi dasar[édit | édit sumber]
Peujit[édit | édit sumber]
peujit dina awak lalaki sawawa panjangna kira-kira 7,5 m, nu disusun ku
Saluran cerna luhur[édit | édit sumber]
- Baham: kelenjar ciduh, mukosa, waos, jeung létah
- Tikoro: paring (pharynx), ésopagus jeung cardia
- Burih, nu ngawengku antrum jeung pilorus sarta pyloric sphincter.
Saluran cerna handap[édit | édit sumber]
- peujit:
- peujit alit, nu ngawengku
- peujit gedé, nu ngawengku:
- caecum (usus buntu (vermiform appendix) nyantélna di dieu).
- kolon
- réktum
- kérod salawé (bool/anus)
Pisiologi[édit | édit sumber]
Cerna jeung ékskrési[édit | édit sumber]
Dina baham, dahareun téh diancurkeun sacara mékanis ku jalan digayem, dibantu ku huntu jeung létah, sarta énzim dina ciciduh. Tina baham, dahareun nu geus lembut téh asup kana tikoro maké gawé peristalsis nepi ka burih. Di dieu, dahareun (mun geus di jero mah katelahna "bolus") téh direcah deui sacara mékanis jeung biokimiawi, sahingga jadi leuwih lalembut. Tina burih, bolus téh asup kana peujit alit pikeun direcah deui maké énzim sarta dibantuan ku baktéri, sahingga zat-zat gizina bisa diserep kana aliran getih. Pasésaanana diteruskeun ka peujit gedé nu salajengna dikaluarkeun salaku tai.
Rujukan[édit | édit sumber]
- Gastrointestinal tract, Wikipédia édisi basa Inggris (26 April 2006)
- National Institute of Diabetes and Digestive and Kidney Diseases, National Institutes of Health.
- Coico, R., Sunshine, G., and Benjamini, E. (2003) "Immunology: A short Course 5th ed." Pgs 11-12.


text:
Dina widang tatanen aya istilah-istilah anu remen dipake. Istilah-istilah anu osok dipake dina tatanen di kebon diantarana wae:
- Ngabukbak. Muka kebon atawa leuweung anu masih keneh loba tatangkalan pikeun dijadikeun lahan anu bakal dipelakan atawa dipake tatanen.
- Ngabaladah. Memener tempat atawa lahan anu arek dijadikeun tempat tatanen.
- Nyacar. Meresihan lahan anu arek dijadikeun tempat tatanen tina jujukutan jeung tatangkalan.
- Babad. Sarua jeung nyacar. Bedana, mun babad mah biasana make bedog, sedengkeun nyacar mah biasana make congkrang atawa arit.
- Ngahuru. Meuleuman tatangkalan meunang nyacar atawa babad.
- Ngadurukan. Meuleuman jukut jeung tatangkalan sesa ngahuru nepikeun ka beresih.
- Macul. Ngolah taneuh supaya lalempur kucara dipancongan make pacul.
- Ngawuluku. Ngolah taneuh ku jalan make tanaga sapi anu narik wuluku.
- Nemprang. Ngarempu-rempukeun taneuh anu masih keneh guluntungan meunang macul. Biasana make pacul.
- Ngarag. Miceunan sabangsaning akar-akaran tina taneuh meunang macul atawa nemprang.
- Ngaseuk. Nyieunan liang dina taneuh make aseuk (tongkat anu tungtung handapna diseukeutan) pikeun dipelakan bibinihan sabangsaning suuk atawa pare.
- Muuhan. Ngasup-ngasupkeun binih pepelakan kana liang meunang ngaseuk.
- Ngamalir. Nyieun jalan cai di kebon supaya ulah ngaganggu kana pepelakan.
- Ngagemuk. Merean gemuk kana pepelakan.
- Nyaangan. Ngalaanan jujukutan anu minuhan kebon anu dipelakan.
- Ngoyos. Sarua jeung nyaangan.
- Ngored. Miceunan jujukutan ti kebon make kored.
- Nyemprot. Ngabasmi hama pepelakan make panyemprot.
- Tunggu. Ngajaga kebon supaya ulah aya anu ngaganggu.
- Panen. Ngala pepelakan anu geus umurna diala.
Sedengkeun istilah anu osok dipake di lahan anu baseuh atawa sawah diantarana wae:
- Ngawuluku. Ngolah taneuh sawah make wuluku anu ditarik ku sapi atawa munding.
- Tebar. Nyieun pabinihan atawa melakeun binih saacanna dipindahkeun ka tempat melakna (sawah).
- Tandur. Melakeun binih pare ti tempat tebar ka sawah.
- Ngarambet. Miceunan jukut anu minuhan sawah supaya ulah ngaganggu pelak pare.
- Beuneur hejo. Kaayaan pare anu geus eusian tapi masih keneh warna hejo.
- Beuneur koneng. Kaayaan pare anu geus meujeuhna alaeun, geus beuneur atawa aya eusian jeung geus warna koneng.
- Dibuat. Ngala pare anu geus usumna diala.


text:
Candi Borobudur
Candi Borobudur nyaéta candi panggedena nu aya di Indonesia.[1] Perenahna di Magelang, Jawa Tengah kurang leuwih 40 km ti Yogyakarta.[1] Ieu candi ngawengku 10 undak, nu mana di unggal undak aya sababaraha stupa.[1] Jumlah stupa nu aya nya éta 72 saluareun stupa utama.[1] Di unggal stupa aya patung Buddha.[1] Sapuluh undak ngagambarkeun filsafat Buddha nya éta tingkatan Bodhisattya nu kudu dipilampah sangkan bisa ngahontal kasampurnaan jadi Buddha di kayangan.[1] Ieu kasampurnaan digambarkeun ku stupa utama di undak pangluhurna.[1] Struktur Borobudur upami ditingali ti luhur, wangunna siga struktur mandala nu ngagambarkeun kosmologi Buddha jeung cara mikir manusa.[1] Salian ti jadi obyék wisata, ieu candi ogé jadi puseur ibadah keur nu ngagem agama Buddha di Indonesia, hususna nalika poé Waisak.
Sajarah[édit | édit sumber]
Borobudur diwangun kurang leuwih taun 800 M atawa abad ka-9.[1] Ieu candi diwangun ku masarakat nu ngagem agama Buddha Mahayana dina jaman pamaréntahan Wangsa Syailendra nu dipingpin ku Raja Samaratungga.[1] Pangwangunan ieu candi bérés tutas taun 850-an dina jaman pamaréntahan Ratu Pramudawardhani, anakna Samaratungga.[1] Sedengkeun arsiték nu miboga jasa dina ieu pangwangunan candi nya éta Gunadharma.[1] Kecap Borobudur sorangan dumasar kana bukti tinulis munggaran nu ditulis ku Sir Thomas Stamford Raffles, Gubernur Jendral Britania Raya di Jawa.[1] Hiji-hijina dokumén nu ngébréhkeun ayana ieu candi nya éta kitab Nagarakretagama nu ditulis ku Mpu Prapanca dina taun 1365.[1]
Ieu candi geus teu digunakeun salila mangabad-abad. Tuluy alatan gunung bitu, ieu candi katutupan ku taneuh vulkanik jeung rupa-rupa tatangkalan.
Taun 1814 nalika Inggris ngajajah Indonesia, Sir Thomas Stamford Raffles ngadéngé ayana banda purbakala di desa Bumisegoro daerah Magelang.[2] Raffles nitah H.C Cornelius, insinyur Walanda sangkan nalungtik lokasi éta banda purbakala. [2]Taun 1835, ieu candi mimiti digali tur tuluy dipugar nepi ka jaman Walanda ngajajah nagri urang.[2]
Sanggeus Indonesia merdeka, taun 1956 pamaréntah Indonesia ménta bantuan ka UNESCO sangkan nalungtik karuksakan Borobudur.[1] Tuluy dina taun 1963, kaluar kaputusan resmi pamaréntah pikeun ngoméan Candi Borobudur nu bérés dina taun 1984. [1]Ti mimiti taun 1991 Candi Borobudur ditetepkeun minangka World Heritage Site atawa Warisan Dunya ku UNESCO.[1]


text:
Ass wr wb. Hebat euy Bang Jasmin, sanes urang sunda tapi bahasana nyunda gaul pisan. Mun penyiar radio mah siga Bang Wildan Nasution. Bang, tu de poin wae nya?
Puguh Akang teh peryogi rekomendasi hp naon (merek-type n murah) nu tiasa ngintun sms sekaligus sktr 100 sms. Nuhun pisan baaaangg. AKINA DINKA.
Jawab : Wa'alaikum salam ....semuhun Ki, simkuring sareng Bang Wildan sami sami kawit ti Medan, mung benten nasib wungkul, dupi penampilan sih jisim abdi langkung gagah sekedik. Hehehe..nyarios hape hape anu tiasa ngintun dugi ka 100sms, asanamah tea aya deui iwal ti hape Nokia, kumargi gampil sareng simpel ngaoperasikeunana. Mung sateuacanna, urang kedah perhatoskeun dampak atanapi resiko anu muncul tina kaseueureun ngintun sms tadi, nyaeta hape sok ngehang, katambih moal sakaligus dikintunana, tapi anu kakintun tetep wae hijian ngantai dugi ka 100na. Kirang langkung sepertos kitu penjelasan simkuring dinten ayeuna, hatur nuhun sateu acanna, tipayun ah kasadayana...marangga..
1:16:00 PMMore About : PENTING
Bang Jasmin


text:
Blog Bahasa Sunda Cerita Sunda Dongeng Sunda Sastra Sunda Dongeng Cawokah Puisi Sunda Wawangsalan Pantun Sunda Siloka Sunda, Adat Sunda Budaya Sunda True Storry of Sundanese Sundanese in Indonesia guyon canda bahak koleksi berita tawa humor ngakak guling pingkal komedi Funniest Story Jokes Humor Comedy Cute Amusing Jest Feeding funny Through Laugh Giggle a true story Real Life imagine Stories Crazy Collection gambar lucu foto lucu foto ngakak >> PUGER-NYUNDA.blogspot.com
Wednesday, 28 September 2011
WILUJENG ENJING (Siloka)
I mut manis nenggorkeun rasa tibelat
L irihna kembang kaasih janten kanineung
U rang duaan silih pasimpay panangan
J adi hiji katresna nu nyaliara
E ndah tur pinuh rasa mamanis
N gagupaykeun rasa kadeudeuh
G andrungna kacinta ngamuara dina dada
E stu janten rasa nu moal pudar
N ganteng mapaes dina sawangan
J ungjunan salira tos wakca balaka
I raha pasini geusan ngajadi
N yimpaykeun pasini jangji
G alindeng kaheman laksana kabiruyungan
Ku: Bibie Dayank di Forrum PUGER’s Pasundan


text:
Sampurasun ... Rampes.
MANGYONO.com - REBO NYUNDA : Blog Mang Yono mitembeyan ku bahasa sunda.
MITEMBEYAN atawa ngamimitian ..... Kadang kanca nu ngalangkung ka ieu tepas Blog Mang Yono, Sugan jeung sugan aya nu laha-loho. ka tepas Uing. Wilujeng tepang sareng Uing anu nuju malaweung di tepas batur... Hehehehe
MITEMBEYAN atawa ngamimitian ..... Uing rek curat coret tapi can manggih bahan anu deuk dicurat - coret. Asa hayang, tapi teuing naon anu kudu dituliskeuna di ieu blog make bahasa sunda. Bae nya ah... Nu penting mah nulis ... Hihi
REBO NYUNDA : Mitembeyan ku bahasa sunda
MITEMBEYAN atawa ngamimitian .....Pepedut nu masih keneh nyimbutan dina lalangit jagat, lalaunan nyalingray semu era rek kadatangan Sarangenge nubaris jadi panganteur teuneung jeung ludeung ka sakabeh mahluk nu kumelendang di ieu jagat. uteuk tongo walang taga kabeh gumbira mapag beurang nubakal datang bari tumamprak kanu Murbeng alam pinuh ku pangharepan sangkan poe ieu leuwih hade batan kamari.....
MITEMBEYAN atawa ngamimitian ..... Ieu tulisan Bahasa Sunda kahayang mah unggal Poe Rebo... Anu beken istilahna REBO NYUNDA tea, nya tujuana mah ngamumule basa Sunda sangkat teu tumpur ku jalan ngabiasakeun nulis bahasa sunda di Blogg hususna di Blog Mang Yono.. Atawa ngajak nyarita ku basa Sunda ka anak-anak urang, bisa dimimitian ayeuna keneh. Teu perlu biaya jeung insya Allah moal matak miskin .... Hehehe.... Lian ti ngaraksa basa, oge minangka salah sahiji cara nembongkeun identitas diri yen urang teh urang Sunda.
Prung ah, urang mitembeyan ku bahasa sunda!
Terima kasih atas kunjungan Anda di Blog Mang Yono,.....
"Anda Berminat menulis di Blog Mang Yono?. Punya pengalaman unik, menarik, curahan hati. Kirimkan tulisan anda ke e-mail: blogmangyono@gmail.com atau Contact Us


text:
Prosés Gauss
Proses Gauss (Ing. Gaussian process) ngarupakeun prosés stokastik {Xt}t, numana unggal kombinasi linear (terhingga) tina Xt, ngarupakeun sebaran normal. Konsep ieu make ngaran Carl Friedrich Gauss sabab sebaran normal kadangkala disebut oge sebaran Gaussian distribution, sanajan Gauss lain nu mimiti nalungtik ieu distribusi. Catetan yen sababaraha pengarang (contona B. Simon dina rujukan di handap ieu) oge nganggap yen variabel Xt miboga mean sarua jeung nol. Alternatipna, ieu proses Gauss iff keur susunan terhingga ditempokeun ku t1, ..., tk
ngarupakeun nilai-vektor variabel random Gauss. Migunakeun fungsi karakteristik variabel random, bisa dirumuskeun sipat Gauss saperti:{Xt}t ngarupakeun Gaussian iff keur unggal susunan terhingga nunjukkeun t1, ..., tk numana riil positip σl j jeung riil uj mangka
Angka σl j jeung uj nempokeun bakal jadi variabel kovarian jeung mean dina ieu proses.
Prosés Wiener leuwih luas di-pelajari tinimbang proses Gauss.
Proses Gauss bisa dipake salaku fungsi prior probability distribution dina inferensi Bayes. Nilai kaputusan kontinyu nu mibanda prior proses Gaussian dipikanyaho salaku régrési prosés Gauss.
Rujukan[édit | édit sumber]
- R. M. Dudley, Real Analysis and Probability, Wadsworth and Brooks/Cole, 1989.
- B. Simon, Functional Integration and Quantum Physics, Academic Press, 1979.


text:
SENDAL
Uwa ajengan nuju ngarambét di tengah sawah teu tebih ti golodog dapur bumina.
Anjeuna peryogi bérak, kabeneran aya si Sarmad salah sahiji santrina anu rada bengal.
Uwa Ajengan : "Sarmad kabeneran manéh kadieu. Cik mangméntakeun bérak embé ka mang Sarkawi di lebak, sakalian panginjeumkeun koréd".
Si Sarmad : " Mangga uwa ajengan, mung sendal abdi pegat, tiasa nambut sakedap ?".
Tuluy si Sarmad leumpang ka goah bumina uwa Ajengan.
Si Sarmad : "Sampurasun.."
Engkom (istrina uwa Ajengan anu pangorana tur geulis urut baturna si Sarmad) : " Rampés".
Si Samad téh sabenerna rada naksir ka Engkom téh, kabeneran di goah euweuh sasaha deui iwal Engkom jeung si Sarmad.
Si Sarmad : "Ku uwa Ajengan dipiwarang nyium pipi Engkom".
Engkom teu percaya salakina nitah kawas kitu, nya "confirm" lah ceuk urang KTB ( Krama Yudha Tiga Berlian ) mah,
Dasar Engkom ngora kénéh nurut pisan ka Uwa Ajengan anu wibawa, nya 'sendal' téh dibikeun tapi nu kénca wungkul.
Sanggeus si Sarmad nyium pipi kénca, pok si Sarmad nyorowok ti golodog goah,
Si Sarmad : "Uwa Ajengan, gening ngan dipasihan sabeulah ? ".
Uwa Ajengan : "Engkom, piraku sabeulah, béré sabeulah deui ! "
Abah Téa


text:
Contoh Undangan Pernikahan dalam Bahasa Sunda
Assalamu’alaikum Warahmatullahi Wabarakatuh
Tatandang nu bakal midang, balebat mangsana miang, cunduk waktu nu rahayu nitih wanci mustari ninggang mangsana waluya malati ligarna ati, kembang tanjung nu gumulung pameungkeut cangreud kadeudeuh, pakait patali asih pasini rintih ngahiji subaya nyata geugeut layeut laki rabi sareng pamugi dianti-anti nyakseni Walimatul Nikah pun anak anu Insya Allah bade dilaksanakan dina :
Dinten : Minggu
Ping : 7 Desember 2011
Waktos : Tabuh 09.00 WIB dugi ka rengse
Tempat : Rorompok, Desa Jatimulya, Tambun Selatan
Mugia dina waktosna Bapa/Ibu/Saderek ngersakeun rurumpaheun sumping ka rorompok riung mungpulung ngedalkeun katresna manah sasarengan jajap du’a pamugi ginanjar kawilujengan ginuluran rakhmat Allah kalayan aya dina karidoan manten-Na.
Wassalamu’alaikum Warahmatullahi Wabarakatuh
Posted on October 22, 2011, in Lain-lain. Bookmark the permalink. 10 Comments.
-
Nuhun juragan
-
upami “turut mengundang Keluarga besar kedua mempelai”
kmaha tah basa sunda nu mernah na…??
-
hatur nuhun dulur
-
sampurasun, hapuntn upami tiasa sim kuring bade nuhunkeun conto uleman mageleng. diantos pisan. htrnuhun
-
Pangajeng-ajeng, bukan pangajen.
-
sampurasun… manawi uninga, aya reka basa nu nganggo kalimah kieu…: “beber layar tarik jangkar, ngambah sagara kahirupan…” (terasna kumaha ? manawi uninga? hatur nuhuun>)
-
Bahasa sunda nya undangan apa?
-
saya minta doa bahasa sunda, ada? thx
-
doa pernikahan bahasa sunda, seperti apa ya?thx


text:
Peuteuy
Peuteuy, (Parkia speciosa) mangrupa tutuwuhan ti kulawarga peuteuy-peuteuyan (Fabaceae), sub kulkawarga peuteuy-peuteuyan (Mimosoidae). Tutuwuhan ieu sumebar lega di Indonésia bagian kulon. Sikina, anu disebut "peuteuy" ogé, didahar sabot masih ngora, boh atah boh dikulub.
Tangkal peuteuy luhurna bisa ngahontal 20m sarta saeutik dahanna. Daunna majemuk, kasusun sajajar. Kembang majemuk, kasusun ku bongkol (has Mimosoidae). Kembang mecenghul biasana deukeut tungtung régang. Buahna badag, manjang, wanda buah peuteuy. Ti hiji bongkol bisa kapanggih nepi ka welasan buah. Dina hiji buah aya nepi ka 20 siki, anu boga warna héjo sabot ngora sarta kabuntel selaput rada kandel boga warna coklat hérang. Buah peuteuy baris jadi garing sarta ngaleupaskeun siki-sikina lamun asak.
Siki peuteuy, anu bauna has sarta rada sarupa jeung bau jéngkol, didahar atah atawa dijadikeun bahan campuran sajumlah asakan. Sambell goréng ati henteu pepek tanpa peuteuy.


text:
Nincak SD, kitu lah kelas 5-an, mun teu salah, harita teh jaman-jamanna Ebiet G Ade mimiti sohor, lanceuk kuring mindeng pisan nyetel kaset The Beatles. Teu beurang teu peuting eta teh. Daek teu daek kuring oge milu ngadengekeun. Teu ngadengekeun kumaha atuh, da kadenge.
Tina mindeng ngadenge, lila-lila jadi resep. Kabeneran sok diajar ngagitar ku lanceuk. Laguna pasti lagu The Beatles. Inget keneh, lagu The Beatles nu mimiti pisan bisa gitarna teh lagu Love Me Do. Unggal ngagitar laguna angger, da puguh kakara eta-etana nu bisa.
Asup SMP mimiti ben-benan (nge-band). Mun aya acara di sakola kuring pasti mawakeun lagu The Beatles. Laguna ge geus nambahan. Kelas dua SMP geus bisa lagu Ticket ti Ride. Heuheuh..gaya lah, asa pang akangna we!
SMA, kuliah, beuki maceuh. Mung teu kasengker ku teu boga duit mah jigana geus jadi kolektor. Ngan hanjakal, nya kitu tea, teu gaduh cicis! Jadi sakumaha resepna oge, wayahna saaya-aya. Ngan nu jelas, perbendaharaan lagu beuki loba, kurang leuwih 150 lagu mah apal cangkem.
Kungsi sok maen di kafe-kafe di Bandung. Pernah oge dikontrak di TD's Cafe (Hotel Preanger) Bandung. Malah ampir dikontrak di New York Cafe bogana Subronto Laras di Jakarta, hanjakal teu jadi, gara-gara personnel band aya nu indit gawe ka Surabaya.
Nu weleh teu kaharti, naha kuring nu hirup di jaman The Beatles geus bubar, bisa sakitu muhitna? Nyaho ge henteu basa maranehna keur meujeuhna sohor teh. Kuring mah ngan nyaho dongengna wungkul. Nu leuwih hemeng mah, loba penggemar The Beatles ayeuna nu umurna masih wewelasan (di Bandung & Jakarta ayeuna aya penggemar The Beatles nu sakolana masih keneh SMP!).
Mungguh sareat mah asa pamohalan jelema nu teu ngajamanan bisa resep ka musisi nu sohorna teh puluhan taun ka tukang. Tapi da geuning kitu kanyataanana, malah kaalaman pisan ku kuring. Ceuk para ahli perbitelan, aya sababaraha hal anu bisa ngajelaskeun fenomena ieu, diantarana:
- Kahiji, lagu-lagu the Beatles henteu rumit, henteu matak kerung nu ngadenge, sederhana, tur babari diapalkeunana.
- Kadua, temana loba anu diangkat tina kahirupan sapopoe, nepi ka loba nu ngarasa 'terwakili'
- Katilu, ceuk Jelly Tobing mah lagu-lagu The Beatles ngandung tilu unsur utama: Love, Peace and Freedom (Cinta, Katengtreman jeung Kabebasan). Ieu tilu unsur teh ngarupakeun tema universal anu bisa dilarapkeun di mana bae.
- Kaopat, ceuk kuring ieu mah, lian ti anu geus disebutan di luhur, harmonisasi vokal jadi unsur nu ngajadikeun kuring kataji. Asa ni'mat teh lamun mawakeun lagu The Beatles jeung barudak band, aya sora hiji, dua, tilu (sora maung mah henteu..). Jigana, kurang leuwih saperti lamun urang ngadengekeun lagu-lagu Koes Plus. Tah raosna teh cek kuring mah mirip-mirip kitu..
Mun pareng mukaan internet, nepi ka ayeuna, loba pisan band anu husus mawakeun lagu-lagu The Beatles. Di Australia aya The Rutles. Di Swedia aya Liverpool. Di Chicago aya American English jsb. Kumaha ari di Indonesia? Sami mawon. Loba kacida. Di Jakarta aya Bharata Band, G-Pluck. Di Bandung aya Mat Bitel, Silver Beat, Old Crack jrrd. Di Jogja aya Blangkon. Ieu mah sakadar conto. Mun panasaran hayang leuwih kumplit soal The Beatles, kantun muka internet. Balatak.
Wilujeng nga-bitel!!
Manawi kalandep, mangga tingali seratan sanesna:


text:
Impik-implik
Cireundeu Kampung Nanjung Alatan Sampeu
Inget kana raskin (beras miskin) ras ka Cireundeu? Naon pancakakina Cireundeu jeung beas. Naha eta teh gudangna beas? Lain! Lain eta! Urang Cireundeu mah teu kapangaruhan ku tigeratna beas.
***
Inget ka Cireundeu. Ras jig. Mangle ngajugjug eta lembur nu perenahna di wewengkon Cimahi. Dina hawa tiris awal Maret 2009, sawatara waktu ka tukang, kira-kira tabuh dua, cunduk ka eta lembur. Tangtu nyorang nanjak mudun, da eta patempatan teh ayana di padataran luhur tatar Bandung, nu sabagian mah ‘ngelewung’ lir katel nangkarak upama dititenan ti luhur mah.
Cireundeu, pernahna di wewengkon pagunungan Gajahlangu. Kaasup wewengkon luhur keur padataran Bandung mah. Eta tempat, kurang leuwih 890 meter tina beungeut cai laut. Ti lebah dinya, bruh-breh padataran Kota Cimahi, Kota Bandung, jeung lembur-lembur wewengkon kabupaten Bandung. Nyawang ti lebah dinya, moal henteu baris nyesakeun pangalaman endah nu moal babari kapopohokeun.
Ngan, upama eta wewengkon jadi pada mikawanoh, nepi ka Perserikatan Bangsa-bangsa (PBB) katajieun ku eta wewengkon, tangtu lantaran aya pupurieunana. Kitu teh, lantaran padumukna boga kabiasaan mandiri. Taruangna, lain sangu saperti umumna urang Jawa Barat, tapi sampeu anu katelah rasi!
Alatan Sampeu
Basa bras ka eta lembur, ngahaja wanci kaum ibu keur nyarangu. Keur meujeuhna riweuh di dapur, nyayagikeun tuang sore. Tapi, memang beda jeung kabiasaan urang lembur umumna di tatar Sunda, di dinya mah taya nu napikeun beas, taya ngisikan, taya nu nyangu beas. “Nya kieu we sadidinten teh ngokolakeun sampeu,” ceuk Ny. Elis, urang Cireundeu, Kacamatan Leuwigajah, Cimahi, Jawa Barat. Ieu wanoja nu umurna 54 taun teh, geus ‘manukna’ dina ngokolakeun sampeu mah. Malah, Elis mah boga panggilingan sampeu sagala, minangka lahan usahana. Enya, apan nu ngolah sampeu teh, butuh panggilinganana.
Dina ngokolakeun sampeu, urang Cireundeu geus manukna. Pakakasna rupa-rupa naker. Ti mimti parud nepi ka panggilingan, nyampak di Cireundeu.
Keur urang Cireundeu, kabiasan karuhun mawa barokah. Dina mangsana tigerat ku beas, teu kudu nguyang dahareun ka batur. “Ka dieu mah tara kungsi aya raskin,” pokna. Elis katut para kaum ibu di Cireundeu, tara ‘apal’ harega beas.
Upama ceuk iklan kompanye ‘versi’ pamarentah, taun ieu ngalaman swasembada pangan (beas), keur urang Cireundeu mah geus ti baheula mula. “Alhamdulillah, tara kakurangan tuangeun,” ceuk Ny. Elis.
Ngolah sampeu jadi jadi rasi di Cireundeu mah beda jeung wewengkon sejen. Sampeu teu kudu dijieun gaplek atawa gatot (sampeu dipoe sina hideung). Geus diberesihan langsung digiling atawa di parud, caina diperes diala acina, hampasna dipoe sina garing. “Tah hampas nu tos kenging moe disebat rasi. Kakiatanana tiasa dugi ka tilu sasih,” pokna.
Nurutkeun catetan inohong Cireundeu, mimitna mah urang dinya teh, saperti umumna urang Sunda. Katuangan pokona sangu. Tapi, kabiasaan kitu teh robah, janten naruang sampeu,” ceuk Emen Sunarya, pupuhu adat masarakat Cireundeu.
Upama urang Cireundeu bisa ngarobah kabiasaan, tangtu teu leupas tina palsapah hirupna, nu di antarana boga karep ngagunakeun nu bisa dimangpaatkeun. Kitu teh, luyu jeung kekecapanana nu dipuhit ku urang dinya. “Teu nyawah, asal boga pare, teu boga pare asal boga beas, teu boga beas asal bisa nyangu, teu bisa nyangu asal dahar, teu dahar asal kuat!” Kitu Emen nyitat kekecapan karuhunna.
Ucapan kitu, lain ukur semet lalambe. Pok dibarengan ku prak-prakanana. Atuh, dina mangsa tigerat ku beas, saperti kaalaman taun 1918, Omah Asamah binti Haji Ali (nu ngababakan di Cireundeu), ngamangpaatkeun sampeu jadi katuangan pokok. Sampeu nu nyampak disabudeureun eta lembur, dikokolakeun jadi tuangeun. Paripolah Omah, ditaruturan ku tatangga sabudeureunana. Ahirna, teu boga beas ge tetep bisa nyangu!
Karancagean Ny. Omah, teu gaplah. Ti harita, kaum ibu urang Cireundeu nyarangu sampeu. Atuh, sanggeus nyorang alam kamerdekaan, Ny. Omah Asnamah ge boga jujuluk Pahlawan Pangan.
Urang Ciereundeu, boga gaya hirup mandiri. Laku-lampahna teu weleh titen kana kaayaan alam. “Gunung kaian, gawir awian, cinyusu rumateun, sampalan kebonan, pasir talumana, daratan sawahan, lebak caian, legok balongan, situ pulasaraeun, lembur uruseun, walungan rawateun, jeung basisir jagaeun!” Kekecapan karuhun kitu, masih keneh nongtoreng dina masing-masing pikiran urang Cireundeu.
Urang Cireundeu, payus bungah. Dina kaayaa ayeuna, nu disawatara tempat mah karasa sarwa werit ku pangabutuh, malah nu taruangna sangu mah nepi ka ngalaman rawan pangan, atawa kapaksa dahar sangu oyek, urang dinya mah teu ngalaman tigerat ku dahareun, sabab masarakatna ngabiasakeun tuang “Rasi” (beras singkong).
Urang Cireundeu, gugon kana adat talari kahuruh. Ngan, upama urang dinya ngeukeuhan kabiasaan, lain hartina nutup diri tina pangaruh luar. Jinek, padikana ge sakur nu hade ti luar moal burung dibageakeun, kalayan moal nepi ka nyilih kabiasaan karuhun nu mangpaat keur kahirupan balarea. “Nya atuh upami nutup diri, kumaha bade majuna. Ti kapungkur sesepuh di dieu teu nutup diri, pangaruh luar ditampi. Ku kituna Cireundeu mah tiasa disebatkeun kampung adat nu modern,” pokna.
Kabiasaan tuang sampeu, keur warga di dinya mah loba untungna. Najan beas ‘mahal’ moal aya pangaruhna kana kahirupan sapopoe. Kitu teh, lantaran teu gumantung kana beas. Atuh keur nyumponan pangabutuh tuangeun, sampeu mah ngalayah di mana-mana. Lahan keur melak sampeu, sadia di saban tempat. Rek di lahan datar, rek di nu dengdek, sampeu mah teu weleh jadi. Urang Cireundeu, biasa marelak sampeu dia lahan 25 hektar. Sagigireun eta, lahan sejenn ge kacida legana. Lahan di Pasir Panji, Gunung Jambul, Gajahlangu, Puncaksalam, Gunung Cimenteng nepi ka lahan nu tapel wates jeung Kacamatan Batujajar, kurang leuwih 800 hektar. Ari lahan nu dipake padumukan mah ukur kurang leuwih lima hektar.
Urang Cireundeu, teu boga karep hayang pindah kana beas. “Sanes wungkul lantaran beas langkung awis, tapi, memang kirang cocog kanggo urang Ciereundeu,” pokna. Kungsi kaalaman ku budak nu sakola di luar Cireundeu, heug tuturuti ngabiasakeun tuang sangu, tapi kalah gering!
Urang Cireundeu, tara kakurangan ku tuangeun. Najan ti mimiti melak nepi ka panen butuh waktu nepi ka 12 bulan, panen mah bisa saban bulan. Lantaran tina lahan nu 25 hektar ge bisa diatur melakna, nepi ka panen teh bisa sabulan sakali. Rata-rata saban bulan teh sakali dua hektar nu hasilna 34.000 kg. Upama leukeun diitung, memang moal burung nyesa. Pihak Kelompok Tani Kampung Cireundeu boga itung-itungan saperti kitu. Upama jumlah penduduk nu 266 kepala keluarga (KK) 75 persen tuangna rasi, kabutuhan sabulan mah ukur 1560 kilogram. Sesana, bisa keur rupa-rupa kataungan olahan. Tina aci sampeu, rupa-rupa kadaharan bisa diolah ti mimiti kue bolu, kurupuk sampeu, talem sampeu, opak, rangining nepi ka peuyeum mutiara nu dibungkusanana ku daun cau, malahan tina sesa panamperanana oge bisa keneh kaarah, dijieun ‘elod’. “Sampeu di Cireundeu mah teu aya nu kapiceun, sadayana tiasa ka arah dugi ka kulit sampeunana oge sok didamel kere,” ceuk Ny. Elis teu weleh mesem.
Sanajan kadaharan pokona sampeu, urang Cireundeu teu ‘tinggaleun’ ku daerah sejen. Ieu wewengkona nu perenahna deukeut pamiceunan runtah atawa nu katelah tempat pembuangan ahir (TPA) Leuwi Gajah, teu weleh jadi pangjug-jugan nu ti mana nu ti mendi. Loba nu ti luar pulo Jawa, saperti ti Balikpapan, Singkawang jeung sajabana, ngahaja datang ka Cireundeu ‘sakola’ ngeunaan cara ngolah sampeu jeung cara melakna sangkan hasilna nyugemakeun. “Komo pami nu ti Papua mah,salian ti hoyong terang cara ngadamel rasina, oge ngahaja nyandak bibit sampeu ti dieu saurna kanggo dipelak di ditu,” ceuk Pupuhu adat kampung Cireundeu, Emen Sunarya.
Emen nu umurna 73, salah saurang incu H.Ali ngajentrekeun, sampeu Cireundeu ka bula ka bale, rek dielodkeun, rasi atawa dijieun bolu jeung peunyeum oge tara karasa pait atawa keutar. Ku lantaran kitu, teu aneh teu sing upama loba nu ngahaja datang ti jauhna hayang apal kana cara ngokolakeun sampeu di eta tempat. “Malihan PBB mah nyuhunkeun sangkan Cirendeu teh tiasa ‘nepakeun’ cara ngolah sampeu da daerah sanes, kumargi saurna ayeuna teh nuju kajantenan krisis pangan janteun upaya ‘diversifiikasi’ pangan sapertos di ieu daerah kedah langkung dimasarakatkeun,” ceuk H. Emen semu bungah..
Kahirupan di Cireundeu teu beda jeung masarakat di daerah liana. Nu ngabedakeun masarakat di ieu daerah, ceuk Emen, kabiasaan tuangna, kadahran pokona sampeu tea. Ari deungeun sanguna mah saperti di daerah sejenna we, tahu- tempe, ditambah sayur lodeh. Aya nu jeung sop, rendang, asin atawa pindang tongkol, ceplok atawa dadar endog. Cindekna, kadaharan sejennna mah prah jeung nu lian. Ku lantaran kitu, sual kasehatan ge sarua we jueng di lembur-lembur sejenna. “Mangga tingal, abdi tos 73 taun tapi masih keneh kiat ngurus domba, bulak balik ka pasir ngurus kebon sampeu ti ngawitan mupuk, manen dugi ka ngalana,” ceuk Emen nyontokeun.
Kiwari, memang lain bihari. Lobana warga Cireundeu nu geus robah kabiasaan. Lurah Leuwigajah, Ustaman, S.Sos nu harita dibarengan ku Sekretaris Kelurahan Asep. S, netelakeun, urang Cireundeu teh 600 KK. Nu biasa keneh tuangna sampeu ukur 70 KK. ” Cireundeu lebet ka RW XI. Nu masih keneh mertahankeun adap talari karuhun kantun 70 KK deui. Seuseueuna mah tos robih, margi rupi-rupi sabab,sapertos nu narikah sareng urang luar kampung Cireundeu,” ceuk Pa Lurah.
Cireundeu, memang hiji kampung. Tapi, kampung nu nanjung. Kakoncara ka jauhna, jadi tempat panalungtikan para ilmuan ti saban tempat. Lain wungkul ti universitas-universiats di urang, tapi deuih ti luar nagri, saperti ti Australia. Malah, PBB mah nyatet ieu tempat minangka kampung budaya nu misti ditalingakeun. Kabiasan urang Cireundeu, jadi conto keur nu boga karep nyinglar kamiskinan alatan kuranna pangan. *** (nunk/ensa)
Katgam:
1. Ustaman, S.Sos., lurah Leuwigajah
2. Mesin pengolahan sampeu
3. Cireundeu, lembur pangjugjugan
4. Sampeu katuangan utama urang Cireundeu


text:
Jasa Konsultan Bangunan dan Konstruksi bangunan. Selalu berinovasi dalam bidangnya. Berpengalaman dalam bidang low-rise, mid-rise dan high-rise. menerima jasa perencanaanm, perhitungan dan konstruksi: -rumah -ruko -hotel -pabrik -dan lain-lain memberikan solusi konstruksi secara lebih efisien. Beberapa Referensi dapat di lihat dalam gambar.
CAMAR INTERNATIONAL NETWORK BERDIRI TAHUN 1998 SEBAGAI PENDIDIK & PENYIAP TENAGA KERJA PROFESIONAL YANG TELAH BERPENGALAMAN SELAMA 18 TAHUN. HAMPIR 1500 ALUMNI KAMI TERSEBAR DI SELURUH KAPAL PESIAR INTERNATIONAL JUGA HOTEL DARAT DALAM & LUAR NEGERI. Camar International Network Membuka Peluang Kerja Untuk di Hotel Darat International &
Sim kuring ngadeg di payuneun hadirin sadaya wirẻh kapancẻnan salaku panata acara seja ngadugikeun sababaraha acara anu baris kasanggakeun, di antawisna : 1.Berikut ini adalah contoh naskah pi dato/ MC/ Pembawa Acara/ Host/ Protokol dalam Acara Perpisahan Sekolah versi Bahasa Jawa.Naskah Panata Acara (MC Bahasa Sunda) Pangersa bapa pupuhu sakola anu ku sim kuring dipihormat, Pangersa Bapa ibu guru anu ku sim kuring dipihormat, Pangersa bapa Ibu Pembawa acara dapat bertugas dalam acara resmi dan tidak resmi, sedangkan MC hanya bertugas dalam acara tidak resmi..
panata acara. PANATA ACARA. 1. Bubuka. Meletékna srangéngé dipapag ku ricitna sora manuk nu patémbalan jeung papada baturna. Ngeclakna cai ibun tina dangdaunan nu Dupi acara anu badé kapidangkeun dina acara ieu nyaéta : Runtutan Acara Sabada tutas, panata calagara neruskeun nataan acara) Para wargi sadaya, Panata calagara: panitia acara; Komite: panitia atawa sawatara jalma anu dipapancenan ngalaksanakeun putusan pamarentah, putusan rapat, jsb. Lembaga Search Results for contoh-teks-panata-acara-bahasa-sunda. Cara Mengubah Bahasa Keyboard pada Windows Jan 6, .
Naskah Panata Acara (MC Bahasa Sunda) 9:30:00 PM; Siti Nur Azizah; Basa Sunda; 22 comments; Pangersa bapa pupuhu sakola anu ku sim kuring dipihormat,CONTO JANTEN PANATA ACARA SERAH TERIMA AKAD NIKAH PANGANTEN. Acara : Serah Terima sareng Akad Nikah Panganten Ku : Alimudin, S.Pd.I Runtuyan acara:Acara inti yang terakir adalah pembacaan puisi oleh kakak kelas kita dari kelas 9-A. kepada Kahrisma Putri dan Bimo dari kelas 9-A, kami persilahkan untuk naik ke PANATA ACARA SUNDA 1 . NALIKA PANGANTEN PARANTOS NGABARIS . Tawis bingah tanpa tanding , , rupina acara seren tampi dina danget ieu seja dikawitan .PANATA ACARA SUNDA 1 . NALIKA PANGANTEN PARANTOS NGABARIS . Tawis bingah tanpa tanding , , rupina acara seren tampi dina danget ieu seja dikawitan .. Kumpulan Contoh Pidato Bahasa Indonesia Lengkap - mediapidato.com adalah sebuah blog yang menyediakan materi khusus mengenai pidato serta contoh teks pidato berbagai tema kegiatan. Hal ini agar memuda….
PANATA ACARA Panata acara/protokol asalna tina basa latin nya eta pratos anu hartina mimiti jeung kollo anu hartina lengket.Kumpulanpanata acara seminar Contoh Pidato panata acara seminar, Pembawa Acara panata acara seminar Teks SambutanBergantung kepada acara yang dibawakan, seorang MC kadang-kadang dituntut untuk dapat membawakan lelucon atau anekdot. dan dibawah ini adalah contoh MC dalam bahasa sundapanata acara tema perpisahan Nga-mc euy. Wilujeung enjing para hadirin sadayana. Bapa miwah ibu, hadirin sadaya hormateun sim kuring! Langkung tipayun sumangga Posting ini saya buat guna membantu mereka yang membutuhkan contoh teks pranatacara atau pembawa acara untuk kegiatan pengajian umum sebagaimana yang . Falling By KyoungMain Cast: Cho Kyuhyun & Choi SooyoungGenre: Hurt/Comfort, Romance, DramaRate : M (Implisit Content)Duration: SERIESNote: Udah sekitar setahun aku gak update FF, dan sekar….
Naskah Panata Acara (MC Bahasa Sunda) 1. 2. 3. 4. 5. 6. 7. 8. 9. 10. Pangersa bapa pupuhu sakola anu ku sim kuring dipihormat, Pangersa Bapa miwah ibu guru anu ku sim wosing gati, selingan peprenesan, ngantos dumugi panutup. Ing pangajab rancanging acara ingkang sampun karumpaka saged lumampah kanthi gancar lancar.Contoh Naskah Panata Acara (MC) Written by . Anwar Nasrudin Rabu, Oktober 14, 2015 Post Commentcontoh teks panata acara bahasa jawa dapat dijadikan sebagai bahan referensi terbaik tentang contoh teks panata acara bahasa jawa dan Terima kasih sudah membaca .
Laporan ti pupuhu panata calagara. 6. Laporan ti pupuhu OSIS. 7. Pidangan tarian Mugi-mugi ieu acara teh aya mangpaatna. Rupina ieu acara teh urang pungkas wae, Panata Acara Sunda Acara Perpisahan SMAN 2 Cibinong. by Adika Fawaz Safitra Cysers. 905 views. Embed. Download. Description. text b sunda. text b sunda. Interests Sim kuring ngadeg cumarios di payuneun hadirin sadaya wireh kapancenan salaku panata acara dina ieu acara, Acara salajengna nyaeta biantaa pangbagea ti wawakil Panata Acara Sunda Acara Perpisahan SMAN 2 Cibinong. por Adika Fawaz Safitra Cysers. 906 visita. Insertar. Descarga. Descripción: text b sunda. text b sunda.contoh teks panata acara bahasa jawa dapat dijadikan sebagai bahan referensi terbaik tentang contoh teks panata acara bahasa jawa dan Terima kasih sudah membaca .
Naskah Panata Acara (MC Bahasa Sunda) Naskah Panata Acara (MC Bahasa Sunda) Pangersa bapa pupuhu sakola anu ku sim kuring dipihormat,Kumpulanpanata acara anak Contoh Pidato panata acara anak, Pembawa Acara panata acara anak Teks SambutanHatur nuhun ka sadérék sekertaris osis salaku panata acara . teu hilap sim kuring ngahaturkeun nuhun ka sadérék Kadua, midangkeun acara kasenian tradisional contoh panata acara tentang festival Silakan Pilih Info contoh panata acara tentang festival Dibawah ini Yang Sesuai Dengan Keinginan Anda..
- Halaman ini diberdayakan oleh Google dan Bing! -


text:
Ini adalah Jawaban Tersertifikasi
Ibu Guru nu dipihormat sareng sadaya rerencangan, siswa kelas X nu dipikacinta.
Langkung ti payun mangga urang sanggakeun puji sareng sukur ka Allah SWT nu parantos maparin waktos ka urang sadayana dugi ka tiasa patepang raray dina ieu acara.
Alhamdulillah urang tiasa kempel di ieu tempat dina kaayaan sehat wal afiat. Para wargi anu ku simkuring dipihormat.
Dina ieu waktos, abdi bade medar kumaha pentingna hirup sehat kanggo urang sadayana.
Urang sadaya kedah atawa wajib ngajaga lingkungan sareng awak sorangan sangkan dijauhkeun tina sagala panyakit.
Ku margi kitu, urang kedah ningkatkeun pola hirup sehat kanggo kapayunna ti kawit ayeuna pisan.
Urang kudu bersih atanapi suci tina sagala kokotor. Bersih tina eta sadaya teh nu didadasaran tina bersih-sucina diri urang sareng lingkungan di sabudeureun urang. Urang kudu mikacinta kabersihan sangkan hate urang ge milu bersih. Para wargi anu mulya.
Cekap sakitu nu kapihatur, pamungkas pisanggem, bilih aya basa anu kirang entep saeureuhna atanapi kecap anu kirang merenanah larapna, mugi kersa ngahapunten.
Hatur Nuhun Kana Perhatosanana Wassalamualaikum wr.wb
:) begitu kah kak :) Kalo salah maaf :)
Ini adalah Jawaban Tersertifikasi
(Pilih Muqaddimah yang anda sukai)
Bapak-bapak, Ibu-ibu kalih tamu undangan sadayana nu ku pribados dipika hormat.
Shalawat kalih salam mudah-mudahan kalimpahkeun ka junjungan urang sadaya nyatea Kanjeng Nabi Muhammad saw, kusabab anjeuna nu tos memperjuangkeun Islam di alam dunya ieu. Nu hasilna urang sadaya janten tiasa ngabedakeun perkara mana anu haq jeung nu bathil.
Hadirin sadayana nu di mulya keun ku Allah
Unggal jalmi tos tangtu ngadambakeun kabagjaan dunya akherat. Tah, jalan kabagjaan eta teu bisa dijalani kucara nu santai, pinuh ku hura-hura, sareng sadaya hal nu ngalanggar syariat Islam. Tapi kedah dilakonan kucara ibadah nu tos ditangtoskeun ku Alloh SWT, boh nu katulis dina kitab suci Al-qur'an atawa nu aya dina sunnah Nabi.
Hadirin sadayana nu di mulya keun ku Allah
Ngalakukeun ibadah nu di mimitian ku hate nu ikhlas, janten hakekatna nyaeta ngalakukeun sagala ka alusan nu teu hayang di tempo, komodeui dipamerkeun ka batur. Hayu urang babareungan ngajauhkeun diri tina kalakuan riya, kusabab kalakukan eta tiasa ngahancurkeun amal-amalan urang nu dina akhirna janten teu aya hartina. Dina hal ieu kanjeung Nabi saw, bersabda:
Opat macam tanda bukti jalmi-jalmi nu riya, nyaeta:
1. Males pami nuju nyalira
2. Rajin pami dipayunen batur
3. Ibadahna getol upami dipuji
4. Ibadahna turun upami dicela ku batur
Kusabab kitu, kanggo jalmi-jalmi nu beriman tos sakedahna terang ka opat macam sifat tadi tiasa ngahancurkan manusa nyaeta siksa naraka.
Hadirin sadayana nu di mulya keun ku Allah
Sadaya bentuk amal ibadah pami aya rasa riya', maka hasilnya nol besar/sia-sia. Kusabab kitu, hayu urang babarengan introspeksi kana diri urang masih-masing. Akhiirul kalaami, wabil laahit taufiiqi wal hidaayati war ridlaa wal-inaayati wassalamu'alaikum warahmatullaahi wa barakaatuh.


text:
Solat Isa
Solat Isa (Basa Arab: عشاء) nya éta salasahiji diantara solat lima waktu nu dilakukeun ku Muslim dina wanci peuting. Solat lima waktu sacara koléktif ngawangun salasahiji tina Rukun Islam, dina Islam Sunni, sarta salasahiji tina (sapuluh) Furuu'-ad-diin dina Islam Si'ah. Jumlahna opat roka'at sarta bacaannana dibaca tarik lamun keur berjama'ah. Nalika indit-inditan, numutkeun sababaraha madhab, solat ieu bisa diqoshor jadi dua rokaat, atawa dijama' jeung Magrib, boh dilakukeun dina wanci Magrib (jama'taqdim) atawa dina wanci Isa (jama' ta'khir).
Dina Islam Sunni atawa Si'ah, jumlah roka'atna sarua opat Dina Islam Sunni, dianjurkeun solat dua roka'at sabadana Isa. Sajaba ti éta, aya sababaraha solat séjénna nu alus dipigawé sabadana Isa, diantarana Shaf', Witir jeung solat peuting Nafilat ul-Layl (disebut tahajud), atawa tarawéh dina bulan Ramadan.
Islam Si'ah[édit | édit sumber]
Wanci Isa nya éta:
- Mimitina: sanggeus wanci Maghrib (solat surupna panonpoe) lekasan.
- Pungkasanana: mimiti fajar.
Penting pikeun solat buru-buru nalika wancina geus datang.
Islam Suni[édit | édit sumber]
Wanci Isa ditetepkeun kieu:
- Mimitina: Dumasar kana madhab Hanafi, Isa dimimitian nalika poek datang sarta layung bodas di langit geus leungit. Dumasar kana madhab Maliki jeung Syafi'i, wanci Isa dimimitian ku surupna layung beureum ti langit. Hal ieu bisa dideukeutan ku cara ngajadikeun panonpoe minangka ukuran. Lamun panonpoe geus turun 12 darajat sahandapeun tungtung deuleu, harita pisan wanci sasaruaanana. Sababaraha ahli astrologi pasalingsing paham yen cenah lamun geus 15 darajat sahandapeun horison, sedengkeun liana ngomong yen sanggeus 18 darajat atawa sajam sanggeus surupna panonpoe
- Pungkasanana: Ti mimiti fajar nalika wanci solat Subuh datang. Henteu dipikaresep (dosa dina madhab Maliki mah) lamun seug urang ngaengke-engke solat tanpa alesan nu bisa ditarima tepi ka liwat ti 1/3 peuting munggaran ("peuting" dina hukum Islam hatina wanci ntara asupna wanci solat Maghrib tepi ka asupna wanci solat Subuh).
Tempo Ogé[édit | édit sumber]
- Solat
- Subuh (solat fajar)
- Lohor (solat tengah poé)
- Asar (solat lingsir panonpoé)
- Magrib (solat surup panopoé)
- Isa (solat peuting)


text:
Lasminingrat
Lasminingrat atanapi Radén Ayu Lasminingrat (Garut, 1843-1948), salah saurang lulugu kamajuan kaom istri Sunda, ku jalan ngadegkeun Sakola Kautamaan Istri.
OPAT taun saméméh Raden Dewi Sartika lahir, aya hiji ngaran wanoja anu mangrupa puteri saurang Bupati Garut mangsa harita, ngaranna Raden Ayu Lasminingrat (Raden Ajoe Lasminingrat) anu geus béntés nulis buku pikeun bacaeunn barudak sakola. Sabot R. A. Kartini lahir taun 1879, Raden Ayu Lasminingrat geus nerjemahkeun sarta medar buku-buku anu dijadikeun buku bacaan wajib di HIS, Schakelschool, sarta séjén-séjéna, nepi ka réngsé mangsa pangjajahan Walanda.
Naha masarakat Indonésia, hususna masarakat Jawa Barat sorangan ngarasa ahéng kana ngaran R.A. Lasminingrat? Nurutkeun ‘Peneliti Sajarah dan Budaya’ di kabupatén Garut, Deddy Efendie, TP. M. Hs, salah sahiji unsur pers nasional dipeunteun ngabogaan andil neuleumkeun katokohan Raden Ayu Lasminingrat. Ketokohan atikan R.A. Lasminingrat éta sok disapirakeun saprak jaman, R. Mas Tirto Adisoerjo salaku inohong pers nasional (1904), anu mangsa harita jadi Redaktur Kepala : Soenda Berita, Putri Hindia serta Medan Priayi.
Mangka henteu salah lamun ngaran R.A. Lasminingrat jadi hiji ngaran ahéng anu kadéngé di masarakat hususna murid-murid sakola mimiti tingkat SD nepi ka Paguron Luhur / Perguruan Tinggi. Pamaréntah Kabupatén Garut geus ngusulkeun sangkan R.A. Lasminingrat dijadikeun salah saurang Pahlawan Nasional ti taun 2009, ngan hanjakal nalika Présidén RI Susilo Bambang Yudoyono ngabacakeun Penganugerahan Gelar Pahlawan ka para inohong dina tanggal 10 Nopémber 2011, ngaran RA. Lasminingrat tacan kaasup di jerona.
Hiji “PR” badag pikeun Pemkab Garut, masarakat Garut tur sakabéh Urang Sunda pikeun terus narékahan ngaperjuangkeun sangkan ngaran RA. Lasminingrat ka hareupeunana bisa diajén baktina pikeun diangkat jadi salah saurang Pahlawan Nasional, nginget jasa anjeunna minangka pionir dunya atikan di Indonésia.
Babad salira[édit | édit sumber]
Raden Ayu Lasminingrat lahir di Garut taun 1843, putri saurang Penghulu Limbangan sarta Sastrawan Sunda anu kaceluk dina jamanana, nyaéta Raden Haji Muhamad Musa jeung Raden Ayu Ria. Sanggeus éta lahir ogé dua urang adi awéwé anu saindung-sabapa, nyaéta Nyi Raden Ratnaningrum sarta Nyi Raden Lenggang Kencana. Dina hiji buku kajian ngeunaan perjoangan Raden Ayu Lasminingrat karya Prof. Dr. Hj. Nina Lubis, M.S. , diguar yén Raden Haji Muhamad Musa pohara nengetan atikan barudakna. Manéhna miharep sangkan barudakna anu lobana 17 urang ti sababaraha garwana éta, sakola di Sakola Walanda.
Lasminingrat leutik kudu pisah jeung kulawarga sarta pindah ti Garut ka Sumedang pikeun diajar maca, nulis, sarta teu tinggaleun, diajar basa Walanda.
Di ditu manéhna diasuh ku urang Walanda balad bapana, Levyhsohn Norman. Alatan atikan Norman, Lasminingrat kacatet minangka awéwé pribumi hiji-hijina anu mahér dina nulis sarta ngucapkeun basa Walanda dina mangsana. Dina 1871 manéhna balik sarta netep di Pendopo Kabupatén Garut.
Di taun éta ogé, manéhna nulis sawatara buku anu maké Basa Sunda anu ditujukeun pikeun barudak sakola. Buah moal murag jauh ti tangkalna. Babasan ieu sarasa pas pikeun ngagambarkeun bakat nulis Lasminingrat anu nurun ti bapana. Adi Lasminingrat, nyaéta Kartawinata, ogé dipikawanoh minangka saurang nu nulis Sunda. Buku-buku Lasminingrat mangrupa buku pikeun barudak sakola, boh karangan sorangan ogé tarjamahan.
Ku alatan mangsa harita tacan aya sakola kawas éta di Garut, mangka Raden Haji Muhamad Musa ngadegkeun sakola Éropa (Bijzondere Europeesche School) kalawan ngagajih dua urang guru Éropa. Di sakola ieu urang Éropa (Walanda) bisa sakola babarengan rejeung barudak pribumi, ogé anak lalaki ngahiji jeung barudak awéwé.
Hasilna, pangabisa Raden Ayu Lasminingrat dina cumarita Walanda pohara béntés, komo Karel Frederick Holle, saurang administrator di ‘Perkebunan Téh Waspada’, Cikajang, muji manéhna. Pujian éta dinyatakeun dina surat Holle ka P. J. Veth, antara séjén nyebutkeun Yén: “Anak awéwé penghulu anu nikah jeung Bupati Garut, nerjemahkeun kalawan pas carita-carita dongeng karangan Grimm, carita-carita ti negeri Dongeng (Oleg Goeverneur), sarta carita-carita séjénna kana basa Sunda.” (Moriyama, 2005:244).
K. F. Holle memang pohara deukeut jeung barudak Raden Haji Muhamad Musa, kaasup jeung Lasminingrat, komo teu asa-asa, Lasmingrat “nembang” di hareup K. F. Holle, anu sakapeung digeroan minangka “Tuan Kawasa” (Lubis, 1998). Lalakon K. F. Holle dina merevitalisasi basa Sunda pohara badag, kabuktian ku medarna buku-buku dina basa Sunda, méré dorongan / pangrojong ka kaum ménak pikeun nuliskeun karya-karya maranéhanana sarta medar manéhna. Dina buku kasebut diceritakan, Lasmingrat ogé kalibet dina proyék nyusun buku-buku palajaran Sunda, tur dibéré waragad f 1.200 ti Pamaréntah Walanda.
Buku Lasminingrat[édit | édit sumber]
Taun 1875 anjeuna medar buku Carita Erman anu mangrupa tarjamahan ti buku karya Christoph von Schmid. Buku ieu dicitak saloba 6.015 eksemplar kalawan ngagunakeun aksara Jawa, tuluy ngalaman citak deui dina 1911 dina aksara Jawa sarta 1922 dina aksara Latin.
Taun 1876 medal Warnasari atawa Roepa-roepa Dongeng Jilid I dina aksara Jawa. Buku ieu mangrupa hasil tarjamahan ti tulisan Marchen von Grimm sarta JAA Goeverneur, nyaéta Vertelsels uit het wonderland voor kinderen, klein en groot (1872) sarta sawatara carita Éropa séjénna. Jilid II buku ieu medal sataun saterusna, tuluy ngalaman sawatara kali citak deui, nyaéta dina 1887, 1909, sarta 1912, dina aksara Jawa sarta Latin.
Kacida reuwasna lamun urang ngeunteung dina lobana eksemplar citak, nginget dina mangsa kiwari waé, kalolobaan ‘penerbit buku’ ngan myétak buku saloba 1.500 nepi ka 3.000 eksemplar pikeun terbitan kahiji. Henteu dibayangkeun, kumaha bisa karyanya laris, sedengkeun dina mangsa éta meureun masarakat pribumi masih loba anu teu bisa maca (Buta Hurup). Anu leuwih mencengangkan deui, karya-karya Lasminingrat ngalaman citak deui sababaraha-kali.
Tarobosan anyar anu dihontal Lasminingrat di dunya kapengarangan nyaéta pamakéan kecap ganti jelema kahiji. Mikihiro Moriyama dina bukuna : Semangat Baru : Kolonialisme, Budaya Citak, sarta Kesastraan Sunda Abad ke-19 nyatet yén manéhna (Lasminingrat) mangrupa penulis pribumi kahiji anu ngagunakeun kecap ganti jelema kahiji dina tulisan basa Sunda. Lasminingrat, tulis Mikihiro, maké kecap kula anu ngarujuk ka kuring dina kecap panganteur bukuna Warnasari atawa Roepa-roepa Dongeng anu medal dina 1876. Buku ieu mangrupa kumpulan sagala rupa macem karya tarjamahan. Dunya atikan
Sakola Kautamaan Istri[édit | édit sumber]
Nalika janten garwa Bupati Garut RAA Wiratanudatar VIII, Lasminingrat ngeureunkeun aktivitas kapengarangannya. Manéhna tuluy konsentrasi di widang atikan pikeun kaum awéwé Sunda (Moriyama, 2005: 243). Ti saprak budak Lasminingrat miboga cita-cita ngamajukeun kaum hawa ngaliwatan atikan.
Obsesina ieu laksana dina taun 1907. Sabot éta anjeuna ngadegkeun Sakola Kautamaan Istri di rohang gamelan Pendopo Kabupatén Garut. Di sakola ieu Lasminingrat maké kurikulum. Henteu disangka, dina 1911 sakolana ngembang. Jumlah muridnya ngahontal 200 jelema, sarta lima kelas diwangun di palebah pendopo. Sakola ieu pamustunganana meunangkeun pengesahan ti pamaréntah Hindia Walanda dina 1913 ngaliwatan akta nomer 12 tertanggal 12 Pebruari 1913. Dina 1934, cabang-cabang Keutamaan Istri diwangun di dayeuh Wetan Garut, Bayongbong, sarta Cikajang.
Di sakola Keutamaan Istri, murid-muridna diajari cara masak, ngarapikeun pakéan, kukumbah, ngaput pakéan, sarta sagala hal anu aya patula-patalina reujeung kahirupan rumah tangga. Tujuanana, sangkan jaga waktu nalika rumaja sarta nikah, maranéhanana bisa méré kabagjaan pikeun salaki sarta anakna, ogé migawé sorangan naon waé anu aya patula-patalina reujeung laki-rabi.
Kalungguhan Bupati Garut saterusna dipangku ku R.A.A. Suria Kartalegawa, anu masih alona. Pamustunganana Raden Ayu Lasmingrat ngalih ti pendopo ka hiji imah di Regensweg (ayeuna Jalan Siliwangi). Imah anu badag ieu (ayeuna jadi Yogya Department Store). Nepi ka yuswa 80 taun manéhna aktip kénéh, sanajan henteu langsung dina dunya atikan.
Lasminingrat dipikawanoh minangka sosok anu paduli ka batur. Dina catetan sajarah, manéhna mangrupa salah saurang inohong anu ngarojong Dewi Sartika pikeun ngadegkeun sakola pikeun kaum awéwé dina 1904. nalika Dewi Sartika meunang kasulitan dina ménta idin ka Bupati Bandung R.A.A. Martanagara pikeun ngadegkeun sakola. Bupati sok nampik maksud Dewi Sartika kasebut. Lain taya alesan Bupati Bandung nampik kahayang Dewi Sartika.
Numutkeun sejarawan Universitas Padjadjaran, Nina Herlina Lubis, dina bukuna Kahirupan Kaum Menak Parahiangan, ramana Dewi Sartika diasingkeun ka Ternate lantaran dituduh kalibet percobaan pembunuhan ka Bupati Bandung sarta pajabat Walanda di Bandung, dina umurna anu kakara salapan taun. Alatan kajadian éta, Bupati Bandung nganggap Dewi Sartika nyaéta anak musuh pulitikna. Mangka ti éta, paméntana sok ditampik.
Nempo hal ieu, Lasminingrat turun kalawan bantuan salakina. Manéhna ménta salakina méré bongbolongan ka Bupati Bandung sangkan maksud Dewi Sartika anu baris ngadegkeun sakola kalaksana. Sanggeus nyarita dibarengan RAA Wiratanudatar VIII, Bupati Bandung mikeun idin ka Dewi Sartika. Dina Januari 1904, Dewi Sartika ngadegkeun Sakola Istri di Bandung. Lasminingrat sarta Dewi Sartika satemena mindeng méré piwurung lir ibarat indung ka anak. Maranéhanana utamana silih mikeun pangrojong perjuangan pikeun ngamajukeun kaum awéwé.
Dina mangsa pamaréntahan Jepang, Sakola Kautamaan Istri éta digantian ngaranna jadi Sekolah Rakyat (SR) sarta mimiti narima lalaki. Saprak taun 1950, SR kasebut robah jadi SDN Ranggalawe I sarta IV anu dikokolakeun Dinas Pendidikan dan Kebudayaan Kabupatén Daerah Tingkat II Garut. Taun 1990-an nepi ka kiwari robah deui jadi SDN Regol VII sarta X.
Tilar dunya[édit | édit sumber]
RA. Lasminingrat dipapaparin yuswa anu pohara panjang. Anjeuna tilar dunya kaping 10 April 1948 dina yuswa 105 taun. Dina perang kamerdikaan anjeunna ngungsi ka Waaspojok dina taun 1946. Anjeuna kungsi cicing di ditu sawatara lila, nepi ka pamustunganana anjeuna gering parna dugi ka tilar dunya di taneuh kalahiranana, Garut. Makam ajeunna aya di Taman Makam Mesjid Agung Garut
Babanding[édit | édit sumber]
Lamun RA Kartini katelahna minangka Pahlawan Emansipasi sarta Dewi Sartika minangka Tokoh pendidikan, henteu kaleuleuwihi saupama RA. Lasminingrat disebut minangka Tokoh Wanita Intelektual Pertama di Indonésia / Tokoh Wanoja Intelektual Munggaran di Indonesia, alatan pikiran-pikiran kritis sarta modernna geus ngaleuwihan jamanana.


text:
- SILIH ASIH, SILIH ASAH, SILIH ASUH (2)Ku: Hidayat Suryalaga
6 Sep 2001 - 10:06 am
SILIH ASAH
Tumut kana sistem wincikan SILIH ASIH nu digarap ku Dr. Sulaeman B. Adiwidjaja, sim kuring nyusun unsur-unsur SILIH ASAH make metodeu kitu oge, yen SILIH ASAH teh miboga unsur:
- Asah nyaeta boga sumanget jeung kahayang
- Asah nyaeta mampuh ngadalian diri
- Asah nyaeta alat keur ngahontal tujuan
- Asah nyaeta metode
- Asah nyaeta sabar
- Asah nyaeta bruk-brak (B.I: keterbukaan)
- Asah nyaeta ngatur
- Asah nyaeta kajujuran
- Asah nyaeta garapan nu lumangsung terus (B.I: berkelanjutan)
- Asah nyaeta ngaropea (B.I: pengelolaan)
- Asah nyaeta kreatifitas
- Asah nyaeta inovatif
- Asah nyaeta mere pangajen (B.I: menilai)
- Asah nyaeta wani diuji
- Asah nyaeta proaktif
- Asah nyaeta bajoang
- Asah nyaeta kualitas diri
- Asah nyaeta komunikasi
- Asah nyaeta sinergik
Konsep dasar silih asah nyaeta silih tambahan kanyaho, silih seukeutan elmu pangaweruh, silih tambahan pangalaman. Ningkatkeun kamaheran jeung ningkatkeun kualitas mikir pikeun ngungkulan tangtangan atawa masalah nu disanghareupan. Anapon pikeun manusa mah, masalah tangtangan teh moal aya tungtungna. Kaungkulan hiji masalah tangtu bakal datang deui masalah sejenna, da kitu pidawuh Alloh Swt. dina Al Balad ayat 3, 4 oge. Sabab mungguhing kualitas hirupna hiji jelema enas-enasna mah nyaeta runtuyan kamampuh dina ngungkulan panangtang jeung masalah hirup jeung kahirupan nmu karandapanana. Ku kituna mun eta manusa teh henteu mibanda kamapuh pikeun ngungkulan kasulitanana, tinangtu bakal ngarandapan katunggaraan nu lain lumayan. Pikeun bisa ngungkulan panangtang jeung masalah hirup, taya deui jalanna iwal ti urangna pribadi kudu beunghar ku elmu pangaweruh, loba kabisa, rancage, binekas tur binangkit. Pancegna mah harti SILIH ASAH teh nyaeta cara atawa tarekah pikeun nambahan kanyaho jeung elmu pangaweruh boh lahir boh batin. Sarta dina prungna angger kudu aya dua pihak, nyaeta nu ngasah jeung nu diasah. Nu mapatahan jeung nu dipapatahan.
Nurutkeun unsurna SILIH ASAH bisa diwincik saperti kieu:
Asah nyaeta Boga Sumanget jeung Kahayang
Pikeun nambahan kanyaho tangtu kudu didadasaran heula ku ayana sumanget jeung kahayang nu nyampak dina dirina. Tanpa sumanget jeung kahayang, musatahil bisa ngulik elmu pangaweruh. Tumuwuhna sumanget taya deui iwal ti bisa ngayakinkeun diri yen dirina mampuh pikeun terus ngulik elmu pangaweruh.
Asah nyaeta Mampuh Ngadalian Diri
Pikeun ngahontal hasil nu nyugemakeun, kamampuh ngadalian diri atawa boga disiplin kacida perluna. Sabab ngulik elmu hentgeu bisa sangeunahna, sakarep-karep. jelema anu teu boga disiplin bakalna moal maksimal dina ngulik elmu pangaweruh.
Asah nyaeta Alat keur Ngahontal Tujuan
Gunana elmu pangaweruh hasil tina Silih Asah teh nyaeta dipibandana elmu pikeun alat ngahontal tujuan. Sabab kapan sagala rupa oge aya elmuna aya padikana, aya carana. Ku kituna sing saha nu loba mibanda elmu pangaweruh eta teh lir jelema nu mibanda rupa-rupa pakarang, tapi mangpaat henteuna eta pakarang gumantung kumaha ngagunakeunana.
Asah nyaeta Metode
Ngulik elmu pangaweruh henteu bisa sagawayah, tapi kudu nyusun puguh entep seureuhna. Ieu ngandung harti aya padikana atawa aya metodena. Aya cara jeung prakprakanana.
Asah nyaeta Sabar
Salasahiji pasaratan pikeun urang ngulik elmu pangaweruh, nyaeta ayana kasabaran, temen wekel tur henteu gancang bosen. Sabab ari elmu pangaweruh teh tumuwuhna menta waktu, aya proses, jadi tetela kudu dibarengan ku kasabaran.
Asah nyaeta Bruk-brak (B.I: keterbukaan)
Diajar paelmuan atawa ngajarkeun elmu pangaweruh mutlak kudu bruk-brak nembrak, hartina euweuh nu disumput salindungkeun. Teu saeutik elmu pangaweruh anu ayeuna geus leungit sabab henteu kawariskeun atawa kaajarkeun sagemblengna ka nu sejen. Ku kituna boh nu ngajar boh nu diajar kudu sarua nembrakna. Pada-pada didadasaran ku boga karep rek nepakeun jeung nyeuseup elmu pangaweruh.
Asah nyaeta Ngatur
Nepakeun jeung narima elmu pangaweruh henteu bisa kitu bae, tapi aya aturanana, jadi kudu diatur boh nurutkeun tahapan luhur handapana paelmuan, boh didasarkeun kana kaayaan jeung kaperluanana, kana umur jeung kamampuhna. Bisa oge dina harti ngatur bahan nu rek diajarkeun, kitu deui ngatur waktuna.
Asah nyaeta Kajujuran
"Kajujuran" bisa dihartikeun yen dina nemakeun elmu pangaweruh perlu ku kaobyektifan, sangkan hasilna bener-bener miboga kualitas elmu nu bebas tina parasaan subyektif.
Asah nyaeta Garapan nu Lumangsung Terus (B.I: berkelanjutan)
Elmu pangaweruh teh karek kahontal ku ngaliwatan proses anu nambahan terus (kumulatif). Ku kituna dina nemakeunana oge tinangtu menta waktu nu taya eureunna, lumangsung terus. Kapan ngulik elmu pangaweruh teh jadi kawajiban sapanjang hirup.
Asah nyaeta Ngaropea (B.I: pengelolaan)
Nemakeun jeung ngulik sugrining elmu pangaweruh tinangtu miboga sistem, metode jeung didaktikna. Perlu diropea cara jeung prakprakanana, sangkan luyu jeung ajas ngatik-ngadidik atawa nemakeun kanyaho ka nu sejen.
Asah nyaeta Kreatifitas
Kreativitas dihartikeun daya hirup nu rancage. Silih asah pangaweruh, silih seblok kanyaho, eta mikabutuh daya kreatif boh ti nu ngasahna boh ti nu diasahna. Ayana karancagean kacida perluna dipibanda ku sing sugri nu hayang ningkatkeun sumber daya pribadina.
Asah nyaeta Inovatif
Inovatif bisa dihartikeun kakuatan nu mere daya tumuwuh nu anyar, tepi ka elmu pangaweruh teh bisa digunakeun pikeun ngungkulan masalah-masalah anyar. Mekarna elmu pangaweruh nyaeta ku ayana daya inovatif. Tumuwuhna daya inovatif jadi ciri ngagedurna daya hirup dina dirina.
Asah nyaeta Mere Pangajen (B.I: menilai)
Pikeun mikanyahyo kualitas elmu pangaweruh, tangtu bae perlu ayana pangajen (penilaian). Silih asah oge hakekatna mah pikeun mikanyaho (nganiley) antara hiji jalma jeung jalma nu sejenna, nya ngagelarkeun proses silih asah. Jadi bisa disebutkeun yen nu ngasah nya eta nu mere pangajen, jeung nu diasahna nyaeta nu jelema nu diajenna. Ku kituna kakara bakal aya proses nu sipatna resiprokal (pabales-bales).
Asah nyaeta Wani Diuji
Samangsa-mangsa aya proses silih asah, tegesna aya silih temakeun pangaweruh, ngandung harti oge geus sadia pikeun diuji, dites, dicoba kanyahona tea. Ieu ngandung harti bakal bras kana pangajen kualitas nu diujina.
Asah nyaeta Proaktif
"Proaktif", meh saharti jeung rancage, rancingas, rapekan; henteu kuuleun henteu cicingeun. Mikirna salawasana positif jeung dinamis. Salawasana nyieun tarekah sangkan nu dipimaksudna bisa kahontal. Jelema anu proaktif moal pinanggih jeung "frustasi", "stress" atawa peunggas harepan.
Asah nyaeta Bajoang
Tangtu bae boh keur nu "ngasahna" boh nu keur "diasahna", poses silih asah teh ngandung perjoangan nu taya reureuhna. Ku kituna mikabutuh ayana sumanget bajoang nu ngagedur.
Asah nyaeta Kualitas Diri
Ieu mah geus tetela pisan yen sing saha nu terus tumerus ngasah dirina, boh elmu lahir boh elmu batin, bakal nangtukeun kana ajen atawa kualitas dirina. Kapan sakitu ecesna yen jelema nu boga elmu pangaweruh mah darajatna teh leuwih luhur tibatan nu teu boga pangaweruh.
Asah nyaeta Komunikasi
Pikeun lumangsungna proses silih asah anu optimal, tinangtu mikabutuh ayana komunikasi nu lancar ti dua pihakanana. Ieu ngandung harti kudu tumuwuh rasa mikabutuh jeung dipikabutuh. Ku kituna kamaheran ngayakeun komunikasi kacida diperlukeunana. Salah komunikasi (miskomunikasi) geus tinangtu bakal ngajadi panghalang kana proses silih asah.
Asah nyaeta Sinergik
Hartina sinergik (sinergic), nyaeta kamampuh pikeun nuwuhkeun hiji hal anu anyar tina tepungna dua hal anu beda. Kapan ari silih asah teh ngandung harti aya dua pihak atawa sababaraha pihak anu silih interaksi. Unggal pihak pada miboga kanyaho jeung elmu pangaweruhna sewang-sewangan. Dina proses silih asah pisan tina rupa-rupa kanyaho teh bisa nuwuhkeun hiji kanyaho (pangaweruh, elmu) anu anyar, minangka hasil pagesrekna komunikasi ti sababaraha pihak.
Upama dititenan tetela enas-enasna tinsa SILIH ASAH teh nyaeta ukuran kualitas kognitif jeung psikomotorik unggal jelema, tegesna kamampuh, kamaheran, katerampilan dina ngungkulan masalah hirup. Mangpaatna elmu pangaweruh teh taya lian ngan pikeun ngungkulan rupaning masalah jeung tangtangan nu disangahareupan sapopoe. Ari kampuhan pikeun ngungkulan masalaha teh kapan kudu ngarandapan proses diajar, nya eta SILIH ASAH tea. Kapan nu ngabedakeun manusa jeung mahluk sejenna teh nyaeta kualitas akal jeung elmu pangaweruhna di sagigireun kualitas rasa (emosi) katut religiousitasna.
Ku kituna nya gelar paribasa jeung babasan di Sunda:
- Manuk hiber ku jangjangna, jalma hirup ku akalna.
- Moal ngakeul mun teu ngakal, moal ngarih mun teu ngoreh.
- Kudu jadi manusa anu masagi.
*** Diteraskeun kana ajen inajen "SILIH ASIH, SILIH ASAH, SILIH ASUH (3)".
- Asah nyaeta boga sumanget jeung kahayang


text:
Ab urbe condita
- Pikeun buku nu ngarana sarua, tempo Ab Urbe Condita (buku).
Ab Urbe condita (patali jeung Anno Urbis conditae: AUC atawa a.u.c.) nyaéta basa Laten keur "ti saprak ngadegna Kota (Roma)",[1] sacara tradisional ditetepkeun taun 753 SM. Numutkeun tulisan Livius, ragragna tanggal 21 April taun 753 SM. Istilah ieu dipaké ku urang Romawi keur nulis taun.
Tempo oge[édit | édit sumber]
Catetan jeung rujukan[édit | édit sumber]
- ↑ Sacara literal ditarjamahkeun minangka "Ti saprak kota diadegkeun".